text:
Asenzele uMadigage - Igesund
2012-11-13 10:01
Johannesburg - Umqeqeshi weBafana Bafana uGordon Igesund ufuna ukuthi iqembu lakhe liwine oweNelson Mandela Challenge uma selibhekene neZambia eSoccer City lihloniphe uThomas Madigage, kubika iSowetan.
Lo mdlalo uzoqala ngo-20:00 ngoLwesithathu.
UMadigage, nowashona engozini yemoto eLimpopo ngenyanga eyedlule, ubezohlanganisa iminyaka engu-42 ubudala ngoLwesithathu.
Ubengumsizi kamqeqeshi weBafana ngesikhathi sokushona kwakhe.
U-Igesund ubhale inkondlo esihloko sithi In Loving Memory of Tommy Madigage.
Ekhuluma nabezindaba ngoMsombuluko, u-Igesund uthe uzosebenzisa lo mdlalo ukuhlola ukuthi ikuphi la iqembu lakhe okumele lilungise khona ngaphambi kwe-2013
Africa Cup of Nations.
"Ayikho ingcindezi ekutheni iBafana Bafana inqobe umdlalo wobungani kodwa bekuzoba kuhle ukwenzela uMadigage njengoba ebezobe ezalwa," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


c: text/html

text:
Kushone 15 engozini yebhasi eChina
2011-12-13 08:49
Beijing –Kushone izingane zesikole ezingu-15 engozini yebhasi eyenzeke empumalanga kwaseChina ngoLwesibili, emuva kwengozi efanayo kuleliya lizwe ngenyanga edlule.
Kushone izingane ezingu-15, kwalimala eziyishagalombili, omunye wabo kakhulu, kusho okhulumela uhulumeni wesifundazwe saseJiangsu.
IXinhua News Agency ithe ngoLwesibili lebhasi ibiphethe abafundi abangu-29, futhi ibikwazi ukugibelisa abantu abangu-52.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AP

robotstxt: allowed

filter: keep


text:
Bambambe inkunzi bamupha u-R50
2012-10-26 14:00
Durban - Umthwebuli wezithombe waseThekwini uchaze indlela izigelekeqe ezimbambe ngayo inkunzi zase zimnika u-R50, emalini yakhe zithi afake uphethiloli.
USimone Holmes, 24, utshele iphephandaba iMercury wathi ufike ekhaya kukhona amadoda amabili akade ezobamba inkunzi ,uthe laba bebebophe umsizi wakhe wasendlini.
Uthe abaphangi babe sebemtshela ukuthi akabahambise KwaMashu, ngemoto yakhe, bathathe u-R3 500 kaHolmes, base bemnika u-R50 bethi akafake uphethiloli uma esebuyela ekhaya.
izigilamkhuba zikhale zemuka nama-laptops amathathu, i-computer, izingubo zokugqoka kanye nencwadi kaHomles yokuhamba amazwe.
Laba bajike umqondo bathi uHolmes akabashiye ematekisini zizobe seziziqhubekela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Obengumsekeli kamongameli welizwe, uMnumzana John Landa Nkomo kasekho.
UNkomo ubhubhele esigodlweni eHarare ngoLwesine ngemva kokugula okwesikathi eside ehlutshwa ngumkhuhlane wemvukuzane.
Umongameli Robert Mugabe utshele intathelizindaba eState House ukuthi uNkomo ubulawe ngumkhuhlane wemvukuzane.
Umfowabo kamuyi, Umnu. Samuel Sipepa Nkomo, ongumphathintambo wogatsha olubona ngezomsebenzi wokutholakala kwamanzi, okhulume emele imhuli yakoNkomo utshele iStudio 7 ukuti ubuhlungu ngemfa yomfowabo obhubhe eseleminyaka engamatshumi ayisikhombisa lasitshiyagalombili -78
UNkomo uthi umuyi ulwisane lomkhuhlane wemvukuzane okwesikhathi eside. Wayakwelatshwa kwele South Africa wazophenduka ekhaya waqhubeka eselatshwa waze wedlula kulumhlaba.
Udaba Esilwethulelwe NguThomas Chiripasi
Silokhu sikudaba lunye, iStudio 7 iphinde yaxoxa kabanzi lomnewabo othi umuyi utshiye umkakhe uNkosikazi Georgina Ngwenya kanye labantwana.
Ingxoxo Esiyenze loMnu. Samuel Sipepa Nkomo
Ukuze sihlaziye udaba lolu, sixoxe loMnu. Paul Themba Nyathi owayekubandla le PF ZAPU kanye lo Alderman Charles Mpofu wakoBulawayo.
Ingxoxo Esiyenze loMnu. Paul Themba Nyathi LoMnu. Charles Mpofu


text:
UZuma uxwayise i-ANC ngamahlubuka
2012-12-21 09:01
Bloemfontein - UMengameli we-ANC uJacob Zuma ufunge wagomela ukuthi uzolwisana nokuqembuka ukuze kubhekanwe namahlubuka kanjalo namalungu afaka inhlangano ezinkantolo.
"Ngokuthola imfundo yezombusazwe nokuthuthukiswa kwamaqabane kanjalo nokubhekana ngqo nalabo abaziphatha budlabha, sizokwazi ukulwisana nomkhuba ongasile esesike sawubona kule minyaka," esho ngesikhathi kugoqwa ingqungquthela yeqembu ebiseMangaung.
"Lokhu kubandakanya ukuqembuka, ukutshala uqhekeko nokudideka ngaphakathi enhlanganweni, ukusetshenziswa kwemali ukuze kuthengwe amalungu, izikhundla noma ukuba nomthelela enhlanganweni, ukugxibhana nokuhlaselwa kwamalungu e-ANC."
UZuma umemezele ukuthi uSekela Mengameli Kgalema Motlanthe, nokhale ngaphansi ekuphonseleni uZuma inselelo kwesobumengameli, uzoba yinhloko yohlelo lwemfundo yezepolitiki kuleli qembu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudutshulwe abanye embhikishweni eW Cape
2013-01-16 16:02
Cape Town - Sekuphinde kwaba nabanye abadutshulwayo embhikishweni wabasebenzi basemapulazini eWestern Cape, kusho inhlangano iMawubuye Land Rights Forum.
Okhulumela inhlangano uDenia Jansen, uthi ukaputeni wamaphoyisa aseRobertson, uvumele ababhikishi ukuthi baqhubeke nombhikisho onokuthula.
"Ngemuva kokuthi kuqale umbhikisho, amaphoyisa angenele abantu abadubula ngezibhamu zenjoloba, ebaphoqa ukuthi bahlakazeke.”
UCaptain Marshall Klaasten wakhona eRobertson, ukuphikile ukusho kukaJansen, ethi ayikaze ikhishwe imvume yokubhikisha.
"Kuqale izingxoxo ngo-06:20 zaze zaphela ngo-10:05. Abasebenzi bavume ukubuyela emakhaya, ngesikhashana kuphela izingxoxo bajikijele amaphoyisa ngamatshe, bavala nomgwaqo,” kusho uKlaasten.
UJansen uthi sebexhumane neHuman Rights Commission, beyicela ukuthi ibhekisise lolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 7 kuhlaselwa ithempeli eKenya
2013-02-21 14:02
Nairobi - Isikhulu saseKenya zithi oshayasibhamu bavulele ngenhlamvu ethempelini elisempumalanga neKenya, kwashona abantu abayisikhombisa.
UMaalim Mohammed, nongukhomishana wamaphoyisa eKenya, eGarissa, uthe oshayasibhamu abayisishiyagalombili abebephethe ama-AK-47 badubule ethempelini eliseMalele.
UMohamed uthe imbangela yalokhu kuhlasela ayicaci.
I-al-Shabab eSomalia yathembisa ngokuhlasela eKenya iziphendulela ngesenzo seKenya sokuthumela amaphoyisa eSomalia ngo-2011.
Lokhu kuhlasela kwangoLwesine kuza sekusele isikhathi esingaphansi kwamasonto amabili iKenya ibe nokhetho lukazwelonke.
- Landela
IzindabaNews24 kuTwitter
- Sapa - AFP


text:
Bacikwe yisinqumo ‘kwelomdlwenguli’Comment on this story
BONISWA MOHALE
UBUTHUKUTHELE uveva umphakathi wakwa-F, eMlazi, ngesikhathi utshelwa ukuthi inkantolo yeMantshi yaseChatsworth imdedele ngebheyili yamahhala owesilisa obebhekene necala lokuzama ukudlwengula nelokushaya ngenhloso yokulimaza.
Izolo amalungu ekomidi lomphakathi abebhikisha ngaphandle kwenkantolo enengwa yilesinqumo.
Umphakathi ubuhamba nomphenyi wecala naye obelindele ukuthi umsolwa uzovela namhlanje enkantolo kodwa kwathi uma sekumele avele kwathiwa udedelwe.
Esitatimendeni esithunyelwe wuphiko lwezokuxhumana emaphoyiseni aKwaZulu-Natal, kuthiwa umsolwa unikezwe ibheyili yamahhala wase ededelwa enkantolo kanti ngeminye imininingwane kunxuswa izintatheli ukuba zithintane nophiko lwezokushushiswa komphakathi.
UNksz Natasha Ramkisson wezokushushiswa komphakathi uthe uzokwazi ukuluphenya kahle lolu daba namhlanje.
UMnuz Bhekisisa Mbhele owalamulela ummangali ngesikhathi umsolwa ezama ukumdlwengula uthe kuyaxaka ukuthi umthetho waseNingizimu Afrika usebenza kanjani.
“Umuntu sambamba oqotsheni ukuze angadluleli kwabanye manje sitshelwa ukuthi udedelwe mahhala. Asazi ukuthi kungani bengamtshelanga ummangali nomphenyi wecala,” kusho uMbhele.
Uthe umsolwa wayebambe ummangalelwa emkhombe ngommese emfake ehlathini, kwathi uma sekufika yena wazama ukumgwaza yingakho ebesebhekene necala lokushaya ngenhloso yokulimaza.
Ummangali uthe uzizwa engasaphephile ngoba umsolwa ungaphandle.
“Wangibamba ngisendleleni ngiya emsebenzini ngoba nginqamula ehlathini. Ngisebenza eChatsworth ngakho uma ngisuka kwa-G ngihamba ngezinyawo. Sengiyasaba manje ngoba angazi noma uzoqhubeka lapho ayegcine khona yini,” kusho ummangali.
Akuqali ukuthi kudedelwe umuntu obhekene necala lokudlwengula kwazise kuleli sonto kudedelwe i ndoda ebisolwa ngokudlwengula intombazane ekhubazekile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ibhola
Ibhola, noma ibhola likanobhutshuzwayo,lingumdlalo. Lidlalwa ensimimi(soccer field)ngabadlali abayishumi nanye icala ngalinye. Iqembu lesizwe laseNingizimu Afrika libizwa ngokuthi yi-Bafana Bafana.IBafana Bafana izobe imele izwe lase Ningizimu Afrika emqhudelwaneni [Wendebe Yomhlaba](World Cup) ozobe ubanjelwe khona eNingizimu Afrika, kusekela mhla ziyi-11 ku Juni 2010 ukuya mhla ziyi-11 kuJuly 2010. Lokhu kuyingqopha-mlandu ngoba phela kuzobe kuqala ngqa ukuba lo mqhudelwano ubanjelwe eZwenikazi lase- Afrika(African Continent), futhi izwe laseNingizimu Afrika lizigqaja kabi ngokuthi yilona elizoba elokuqala ngqa eZwenikazi lase- Afrika ukuba kubanjelwe kulo lo mqhudelwano omkhulukazi webhola likanobhutshuzwayo.


text:
Izakhamizi Zithi Zizadinga Ukulandelwa Kwezinqumo Zawo kuConstitution Entsha
Inhlanganiso lezi zikhangelelwe ukubuthana koBulawayo ekupheleni kwayonale inyanga njalo zihlaziya lolu daba.
Sithandekile Mhlanga
18.09.2012 17:17
WASHINGTON—
Inhlanganiso ezilwela amalungelo ezakhamizi elizweni lamuhla zethule umbiko othi kufanele kulalelwe imbono yabantu makhaza ngokuthi ugwalo olukhangelelwe ukuthi lube yisisekelo sombuso esitsha olwe draft constitution lwamukelwe kumbe hayi.
Inhlanganiso lezi zigoqela eye Combined Harare Residents Association, Bulawayo Progressive Residents Association, kanye leye Zimbabwe Institute.
Lokhu kwenzakala kulokhu kulokudonselana phakathi kwamabandla ezombusazwe ngokwamukelwa kwalolugwalo, okuyikho okusavimbe umhlangano omkhulu owe All Stakeholders’ Conference ozakwandulela ukhetho lwe referendum.
UMnu. Roderick Fayayo, isiphathamandla seBulawayo Progressive Residents Association utshele uSithandekile Mhlanga weStudio7 ukuthi inhlanganiso lezi zizakuthi gwaqa koBulawayo ekupheleni kwayonale inyanga njalo zizakhuthaza amastakeholders ukuthi alandele isinqumo esizathathwa kulumhlangano.
Ingxoxo LoMnu. Roderick Fayayo


text:
Kuboshwe obegqekeza eMdantsane
2013-01-24 16:36
Johannesburg - Izolala ibaliwe indoda yaseMdantsane e-Eastern Cape, eboshwe ngoLwesine ekuseni kulandela izinsolo ezithi igqekeze umuzi.
Amadoda amathathu angene ngodli emzini womnikazi wendawo yokudlela, akhomba ngezibhamu abantu ebebephakathi, kusho okhulumela amaphoyisa uLieutenant Colonel Nkosikho Mzuku.
Owesifazane obekwelinye igumbi, ushayele amaphoyisa ucingo ebika isehlakalo, kusanjalo kungene omunye wamadoda wathi akaphinde ashayele futhi atshele amaphoyisa ukuthi ubedlala.
Amaphoysia atheleke khona kunjalo, afike abopha indoda eneminyaka engu-42 ubudala, abanye ababili sebebalekile.
"Umsolwa oboshiwe kulindeleke avele ngaphambi kweNkantolo yeMantshi yaseMdantsane ngoMsombuluko," kusho uMzuku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bacetshiswe ngokuningi abeNtandokaziComment on this story
NOKUBONGWA PHENYANE
Ebika eJozini
UBUNGAFUNGA ukuthi umncintiswano wokujayiva emcimbini ohlelwa yiSolezwe Intandokazi Women’s Club okade ungoMgqibelo eTiger Lodge eJozini.
Kulo mcimbi, obuphethwe ngobunyoninco yintokazi engusomabhizinisi, uZama Phakathi, wonke umuntu ubethokozile ngendlela obuphethwe ngayo. Imbokodo ike yanikwa ithuba lokuthi izibize kwabonakala ngempela ukuthi kuguga othandayo.
Ubungabuzi ukuthi bajubule labo akade behambele umcimbi njengoba behambe bengawuvali umlomo ngenxa yokuzititilizela izipho.
Izikhulumi nazo zishiye konke ebezikuphethe emgodleni wazo abesifazane bethola konke abangakusebenzisa emakhaya.
UNkk Vuyi Gama, oyinxusa lakwa-Inecto, unxuse abantu besifazane ukuthi kumele bazi ukuthi ukuzethemba kuqala kumuntu uqobo lwakhe.
Uthe akumele bakukhohlwe ukuthi bangakwazi ukuzimela yize behlala ngabodwa futhi bangalokothi bacabange ukuthi uma umuntu wesilisa engekho impilo isimile.
Nabasebhange Ithala nabo bacobelele abesimame mayelana nokuzibekela imali benze izinto ezibonakalayo ngayo.
UNkk Nomkhosi Khumalo, waseThala, uthe njengamanje sekukhona i-akhawunti ebizwa ngokuthi yiNtandokazi Gold Club ezosiza abantu besifazane abahambela umcimbi weNtandokazi ukuthi bonge kuyo.
“Abantu besifazane kumele bakhuthalele ukuqala amabhizinisi abo. Okubalulekile futhi kumele niyeke ukuthi nidlale izitokofela zokudla, into ehlala ize ibole. Kumele ngabe nibeka imali ukuze nithenge into ebonakalayo ezonisiza kusasa, hhayi ukudla,” kusho uNkk Khumalo.
NabaseMnyangweni wezoBulungiswa nabo bashiye izeluleko eziphaphamise kakhulu abesifazane abazama ukuvikela abantu besilisa.
Ngokusho kukaNksz Mbali Mncamdi abantu besifazane abayeke ukuvikela abantu besilisa abahlukumeza izingane ngoba lokho kuyicala elibomvu.
UNkk Slindile Khanyile, onguMhleli wamaphephandaba angempelasonto, ubonge kakhulu abaxhasi balo mcimbi wathi ukube abekho Isolezwe belingeke likwazi ukuwenza lodwa lo mcimbi.
wonke umuntu ukhumbula umculi osewadlula emhlabeni, uBusi Mhlongo, ngesikhathi umculi wejazz, uMelody, esecula izingoma zakhe ebezihambisana nalo mcimbi ezifana nethi Mama.
Abaxhasi balo mcimbi wuMnyango wezoBulungiswa KwaZulu-Natal, Ithala, Hallmark, Spekko Rice nabakwa-Inecto.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngeke siwabambe amabhuleki: DanielComment on this story
MALIBONGWE MDLETSHE
AZISHO lutho kukaputeni wamaSharks uKeegan Daniel (osesithombeni) izibalo eziza nemidlalo yokugcina yamaphuzu yeVodacom Super Rugby ezoba ngempelasonto.
Lo mdlali uthe akayingeni eyokuthi kumele baqoqe amaphuzu amane kuphela emdlalweni wangoMgqibelo ukuze bezogwema umqansa wokubhekana namaCrusaders eNew Zealand kowokuhlunga.
UDaniel uthe bazimisele ngokubuya nawo womahlanu amaphuzu kumaCheetahs abazobhekana nawo emdlalweni wokugcina wamaphuzu eMr Price Kings Park Stadium ngoMgqibelo ngo-5 ntambama.
“Kumele siwine umdlalo kuqala ngaphambi kokuthi sicabange ngomdlalo olandelayo ukuthi unobani futhi ukuphi. Asiyingeni eyokuthi sizodlala ngezibalo ngoMgqibelo siwafuna ephelele amaphuzu ngoba empeleni kusengenzeka noma yini,” kusho uDaniel.
AmaSharks abambene namaBulls ngamaphuzu angu-54 kodwa iqembu laseThekwini lisendaweni yesithupha ngemuva kwelasePitoli lona elisendaweni yesihlanu ngenxa yokuthi seliqoqe amaphuzu amaningi.
Endaweni yesikhombisa kukhona iReds enamaphuzu angu-53 kodwa eyingozi njengoba isinqobe imidlalo eyishumi ekubeni amaSharks esanqobe eyisishiyagalolunye.
Ngenxa yokuthi alikho iqembu elibuyayo eCrhistchurh, ekhaya lamaCrusaders, aseyinqobe kayisikhombisa iSuper Rugby, akekho ofuna ukuyodlala umdlalo wokuhlungela i-semi final eNew Zealand naleli qembu.
“Nakanjani wonke umuntu angathanda ukuyodlala eSydney kunokuya kumaCrusaders kodwa lo mdlalo wangoMgqibelo ngowokugcina wethu sisekhaya. Ngeke siyeke ukushaya ama-try nokucosha amaphuzu kuwo ngoba sithi asifuni ukuthatha amaphuzu amahlanu, ekugcineni kwakho konke kumele iqembu lihlale likulindele ukubhekana nosondonzima,” kuqhuba uDaniel.
Kuzowasiza amaSharks ukuthi adlala lo mdlalo ntambama eminye imiphumela azobe eseyibonile nokuyinto okulindeleke ukuthi iwehlisele ingcindezi.
Ngenhloso yokugcwalisa inkundla ngoMgqibelo, amathikithi omdlalo wamaSharks namaCheetahs azodayisa u-R90 emabili nokuyisaphulelo esiyingxenye semali ejwalekile.
UDaniel benomqeqeshi uJohn Plumtree banxuse abalandeli bamaSharks ukuba baphume ngobuningi babo ngoMgqibelo bezokweseka iqembu labo kulo mdlalo obalulekile.
Imidlalo yeSuper Rugby ngempelasonto:
Kusasa:
Hurricanes v Chiefs (Westpac Stadium, 9.35am),
NgoMgqibelo:
Brumbies v Blues (Canberra Stadium, 7.30am), Crusaders v Force (AMI Stadium, 9.35am), Reds v Waratahs (Suncrop Stadium, 11.40am), Stormers v Rebels (Newlands Stadium, 3pm), Blue Bulls v Lions (Loftus Versfeld, 7.10pm)
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Amaphoyisa asiphule umthunzi wezinkukhu
2012-12-24 10:48
Johannesburg - Noma ngabe ubani obecabanga ukuthi uzobhema insangu ePort Elizabeth, akavele akhohlwe, kulandela ukugasela kwamaphoyisa kuleya ndawo ngempelasonto.
Amaphoyisa asiphule izihlahla ezintathu zensangu athola nezikhwama ezimbili zayo kuleya ndawo, kusho okhulumela amaphoyisa aseMotherwell uWarrant
Officer Dumile Gwavu.
Uthe enye indoda iboshiwe ngesikhathi itholakala nensangu kwathi amabili atholakala nesidakamizwa sohlobo lwe-mandrax.
Kuboshwe abantu abangu-45 abebecwile ezinkambeni zikaFaro base badala isiphithiphithi emphakathini.
Abanye abantu baboshelwe ukweba, ukudlwengula namanye amacala ahlukene.
Kutholakale imimese engu-13 kubona.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uyaganga uMnyango wezaseKhaya - Abameli
2012-09-19 16:35
Johannesburg - UMnyango wezaseKhaya ubopha abantu bokufika ngokungekho emthethweni bese kusetshenziswa izindodla zemali kuhanjwa izinkantolo ngenhloso yokuthi badedelwe, kusho abameli ngaphansi kwenhlangano iLawyers for Human Rights.
"Ukuboshwa kwabokufika kwenziwa ngendlela engekho emthethweni," kusho inhloko yenhlangano i-LHR uKaajal Ramjathan-Keogh.
"Phezu kwemizamo eminingi yokuxhumana noMnyango, lokhu kuyaqhubeka nokwenzeka, kanti kuba nzima uma sekumele kudedelwe ababoshiwe,” kusho uRamjathan-Keogh.
Lokhu kuvele ngesikhathi inhlangano ikhipha umbiko obizwa nge "Monitoring Detention in South Africa".
Omunye wabameli kwa-LHR uThandeka Duma uthe kubukeka sengathi kukhona okuthile okungahambi ngendlela ngaphakathi eMnyangweni.
Umkhulumeli woMnyango uRonnie Mamoepa walile ukuphawula ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Abake bangincenge nje nami - Malema
2012-12-28 11:11
Johannesburg - Lowo owayengumengameli we-ANC Youth League uJulius Malema uthi sekuyisikhathi manje sokuthi osopolitiki bamhehele emaqenjini abo isikhathi sisekhona, kubika iphephandaba iThe Star ngoLwesihlanu.
"Ngifuna ukuzizwela nje nami ukuthi kunjani ukukhankaswa, lapho osopolitiki bengqongqoza emnyango wami bencenga ukusebenzisana nami," kusho uMalema.
Uthe useshiyile ku-ANC ngemuva kokuzama yonke imigudu yangaphakathi yokubuyela kuyo.
"Sengifana nawo wonke umuntu wakuleli, ngakho yisikhathi sokuthi osopolitiki bangizingele bangigabisele ngabakwaziyo ukukwenza ukuze ngikhethe lapho ngofaka khona uphawu lwami ngo-2014."
UMalema uthe "ujabule ngoba manje akasalokhu enunusela abantu ngezinto abangazidingi".
Uthi impilo namabhizinisi akhe aqhuba kahle kakhulu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushiswe izidakamizwa eBulgaria
2012-11-30 16:47
Sofia - UMnyango obhekele izinto ezingena ngaphakathi ezweni iBulgaria, ushise izidakamizwa ezinesisindo esingu-298
kilogrammes (657 pounds), ezingabiza isamba esingu-20 million euros ($26 million), ngentengo yasemgwaqeni.
Izidakamizwa ezishisiwe zihlanganisa i-heroine engu-124 kilos kanye nensangu eyatholakla amaphoyisa enza uphenyo.
Ugwayi owabanjwa kulindeleke ukuthi nawo ushiswe uma inkantolo isigwebe abasolwa ababanjwa nawo, eminyakeni engu-11 edlule, iBulgaria isishise okungenani amathani angu-29.9, ezidakamizwa ezingena ngokungemthetho.
Leli lizwe kuthiwa lingelinye elihamba phambili ezehlakalweni zokushushumbiswa kwezidakamizwa eMiddle East nase-Europe, maduzane kulindeleke kushiswe ugwayi ongaphezu kuka-2.3 million, owenziwe kulona lelizwe ngokungemthetho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuqinisekiswe ezinye izigameko ze-meningitis
2012-10-15 07:21
Washington - Isifo sekhanda elingapheli i-fungal meningitis isihlasele abantu abangu-205 kwathi abangu-15 bashona eMelika, kusho izikhulu njengoba zithi akuqashelwe.
Amadolobha angu-14 ahlaselwe yilo bhedukane, kusho iCentres for Disease Control and Prevention.
NgoMgqibelo kubikwe izigameko ezingu-198 iMelika yonke.
Kuthiwa isimo sibi kakhulu eTennessee, nalapho kubikwe khona izigameko ezingu-53 kwashona nabantu abayisithupha.
- Landela
IzindabaNews24 kuTwitter
- Sapa - AFP


text:
Ngingumqemane - Msawawa
2012-10-25 13:57
Durban- Umculi weKwaito ongaconsi phansi, uS'boniso Msawawa Dlamini uthukuthele uthelwa ngamanzi ngemuva kokuthi kusabalale amahlebezi athi ulele embhedeni kunjalo kubonwa ngokusa kuye.
"UMsawawa ugula kambi, ulele phansi futhi usehlile nasemzimbeni, nokho umndeni wakhe uyameseka," kusho umthombo owahlebela iphephabhuku iDrum.
UMsawawa amthukuthelisile lamahlebezi.
"Ngigula ngiguliswa yini, anginalo noluncane, lona othi ngiyagula uyaziphuphela nje. Kumanje ngimatasa ngihlanganisa i-album yami yesihlanu, ngisanda kubuya eBotswana," kuziphendulela lo mculi ngesikhathi ekhuluma neDrum.
"Ngingusomabhizinisi, ngiyacabanga kukhona ozama ukudicilela phansi igama lami, loyo ongikhuluma kambi, uzoyikhotha imbenge yomile," kusho uMsawawa.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Drum


text:
USithole usecula elinye iculo ngoSutcliffeComment on this story
INTATHELI YESOLEZWE
ISIKHOMBISE ukuzehlisa iMenenja yeTheku, uMnuz Sibusiso Sithole, njengoba ibonakala izimisele ngokulungisa ubudlelwano bayo naloyo owayekulesi sikhundla ngaphambilini, uDkt Michael Sutcliffe.
USutcliffe wafaka isimangalo sokunxeshezelwa nguSithole ngo-R10.5 million.
Uma kungase kufinyelelwe esivumelelweni sangaphandle kwenkantolo mancane amathuba okuthi le mali igcine ikhokhwe abakhokhi bentela eThekwini.
Ekuqaleni konyaka uSutcliffe wamangalela uSithole noMasipala weTheku mayelana nokuthinteka kwegama lakhe embikweni kaManase nowawuphenya inkohlakalo nokukhwabanisa kulo Masipala.
USithole wayetshele abezindaba ukuthi bahlela ukuthathela uSutcliffe izinyathelo zomthetho ukuze kubuyiswe imali engango-R 1.1 million, athi yalahleka ngenxa yokuthi uSutcliffe wahluleka ukubika ngomkhonyovu.
USutcliffe wathi isitatimende sikaSithole simbheca ngobende ngoba akukho lapho lo mbiko kaManase ukhomba khona ukuthi nguye owaholela ekulahlekeni kwale mali.
Ngesikhathi ephendula ngo-Okthoba ngalokhu, uSithole wathi uSutcliffe “uqale impi nomunye umuntu.”
NgeSonto uSithole obekhombisa ukwehlela ngezansi uthe uMasipala weTheku awenzanga lutho oluphambene kodwa ufuna lolu daba luxazululwe.
“Lokhu akuhlangene necala, sizozivikela. Kodwa sifuna ukuthola indlela esingaxazulula ngayo lolu daba ngaphandle kwenkantolo. IMeya uMnuz James Nxumalo usazama ukuxhumana noSutcliffe,” kusho uSithole.
Uphinde waveza ukuthi uzimisele ngokuqeda le mpi ephakathi kwakhe noSutcliffe.
“Kubukeka sengathi siyalwa noSutcliffe kodwa ngifuna siqhubekele phambili. Ngiyakuhlonipha konke akwenzela iTheku nokuyingakho kumele siwuhloniphe lo mlando,” usho kanje.
Ethintwa ngalokhu uSutcliffe uthe akekho umuntu ophuma kuMasipala weTheku oseke waxhumana naye mayelana nalesi sivumelwano esingaphandle kwenkantolo.
“Nakanjani singemukela noma yisiphi isivumelwano esingalungisa ukudicilileka kwesithunzi sami nesalabo abasondelene nami,” usho kanje uSutcliffe uma ebuzwa ngesivumelwano sangalolu hlobo.
Bekulindeleke ukuthi uMasipala weTheku ufake amaphepha aphendulayo ngoLwesihlanu kodwa uSithole akacacisanga ukuthi bakwenzile yini lokhu.
Ummeli kaSutcliffe, uMnuz Roger Knowles, uthe uma uMasipala ungawugcinanga umnqamlajuqu, kungase kuvimbeke ukuthi uSithole noMasipala bafake isicelo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kumisiwe ukuvalwa kwezikole eW Cape
2012-12-21 12:41
Cape Town - Siphasisiwe isicelo esiphuthumayo eNkantolo eNkulu yaseWestern Cape esiphikisa ukuthi kuvalwe izikole ezingu-18 kulesiya sifundazwe ngezizathu ezahlukile.
IJaji Siraj Desai wale nkantolo uthe izizathu zalesi sinqumo zizolandela ngokuhamba kwesikhathi.
Izikole, izigungu ezongamele izikole neSA
Democratic Teachers' Union bafake lesi sicelo kulandela ukuthi uNgqongqoshe wezeMfundo uDonald Grant nokazwelonke u-Angie
Motshekga bethe lezi zikole kumele zivalwe thaqa ngoDisemba 31.
UGrant ukhala ngokuthi bancane abafundi kwezinye izikole kanti ezinye azenzi kahle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isingaphansi kukahulumeni iMcCordComment on this story
PHUMLILE NTSELE
SESIWELE ezandleni zikahulumeni isibhedlela saseThekwini esike saba sezindabeni muva nje kulandela ukumemezela kwaso ukuthi siyavalwa ngenxa yokucwila ezikweletini nokwentula imali yoxhaso sikhala nangokuthi uMnyango wezeMpilo awucacisi ukuthi usazoqhubeka na nokusixhasa ngemali.
Esithangamini sabezindaba izolo uNgqongqoshe wezeMpilo KwaZulu-Natal, uDkt Sibongiseni Dhlomo, umemezele ukuthi isibhedlela iMcCord sesingesikahulumeni ngokusemthethweni kulandela isivumelwano ababe naso nebhodi nabaphathi baso ngoLwesibili ntambama.
“Ngemuva kwemibiko ebilokhu ivele njalo emithonjeni yabezindaba ngesinqumo sabaphathi besibhedlela sokuthi sivalwe ngoMashi sibe sesihlangana nabo sabazisa ukuthi sifuna ukusifaka ngaphansi kukahulumeni kwazise ukuthi bese sivele sime kabi ezimalini sekuwuMnyango kuphela obusixhasile,” kusho uDkt Dhlomo.
Uthi bese kunesikhathi eside uMnyango unxusa ukuba lesi sibhedlela sibe ngesikahulumeni kodwa abaphathi baso bengavumi bephusha umkhankaso wokuthi sisebenze njengesizimele.
Uveze ukuthi size savala ezinye izinhlelo ezimqoka ezifana nezokulashwa kwabahaqwe yigciwane, Isinikithemba Aids Programme, sabuye samisa nokuqeqeshwa kodokotela abangamathwasa ngoba sithi sesifuna ukuzimela futhi asinayo imali yokuqhuba lezi zinhlelo.
Ebuzwa ukuthi ingabe imisebenzi namaholo ezikhulu nezabasebenzi abebeqashwe yisibhedlela asazofana yini njengoba sesingesikahulumeni, uthe lokho kusazohlalwa phansi kudingidwe kuze kuvunyelwane ngokuzokwenzeka kodwa okwamanje basabhekene nokusindisa isibhedlela ekuvalweni.
“Okwamanje sisabhekene nokuvala ihlazo lokuthi singavalwa isibhedlela esidala kangaka emlandweni nesinomlando omuhle kangaka ekuqeqesheni nasekunikeni ngosizo lokwelashwa okusezingeni.Okunye sizokubheka ngendlela sisebenza,” kusho uDkt Dhlomo.
Ekuqaleni uMnyango watshela abezindaba ukuthi uma lesi sibhedlela sigcina singavumanga ukungena ngaphansi kukahulumeni njengoba bewukade wenza ezingxoxweni phambilini ngeke ukwazi ukuqhubeka nokufaka izimali zawo kuso futhi ngeke usitakule ezikweletini zaso.
Kodwa izolo uNgqongqoshe uthe nakanjani njengoba sesingesikahulumeni bazositakula nezikweletu zaso ngokubambisana noMnyango kaMgcinimafa.
Uthe izinguquko ezinqala ngesibhedlela nokuthi sizoqala nini ngokusemthethweni ukungabi yisibhedlela esikhokhisayo zizocaca ngemuva konyaka wezimali ozoqala ekupheleni kukaMashi kodwa okwamanje sisazoqhuba ngendlela yaso endala kuze kube nguMashi.
Lesi sibhedlela besenza inzuzo ka-R7 million ngonyaka kodwa leyo mali igcine imisebenzi yaso ingabuyeli kuhulumeni yize bekade engene ngomkhono ekusixhaseni.
USihlalo webhodi lesibhedlela, uSolwazi Paulos Zulu, uthe isinqumo sabo sokungena kuhulumeni kube yisivumelwano ngemuva kwezingxoxo, wathi: “Ayikho ingcindezi ebesinayo ngesinqumo esisithathile kodwa konke kube yimiphumela yezingxoxo nobudlelwano bokusebenza kwethu noMnyango.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Liphekwe ngemibuzo iphoyisa ngolwaseMarikana
2012-11-26 14:03
Rustenburg - Uchwepheshe wezibhamu ngaphansi kwabakwaSA Police Service, ukhiphe ubufakazi ngaphambi kweKhomishana kaFarlam, echaza ngohlelo lokusetshenziswa kwezibhamu emaphoyiseni.
UWarrant Officer Albert Wessels ubephekwa ngemibuzo ngummeli uDumisa Ntsebeza (omele imindeni), nobesaqhubeka nokufuna incazelo ephelele ngalokho okwenzeka emayini mhlaka-16 Agasti, ngesikhathi kudutshulwa abavukuzi.
Kusukela angena ebhokisini lofakazi ngoLwesihlanu uWessel, umile kwelokuthi wabe engasiyo ingxenye yethimba elalibhekele udaba lwaseMarikana, utshele ikhomishana wathi wabe esekhefini ngesikhathi sesiteleka.
Lona ubuzwe ngendlela amaphoyisa asebenzisa ngayo izibhamu, ngokwemvamisa.
"Uma kungathiwa naba abantu abayisikhombisa bazobamba inkunzi base bedutshulwa bebulawa ngamaphoyisa. Ngabe lokho kusho ukuthi amaphoyisa aya kubo evele esazi ukuthi azohlangana nabantu abahlome njengawo?" kubuza uNtsebeza.
Kunjalo, kuvuma uWessels.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kukhala ipiki nefosholo ePMB ngemuva kwemvula
2013-01-08 11:05
Nalini Naidoo, The Witness
Pietermaritzburg - Izivunguvungu zangeSonto ntambama ezenzeke KwaZulu-Natal eMidlands, ebezihambisana nemimoya efana neyesishingishane, zicekele phansi izingqalasizinda, zawisa nezigxobo eziningi zikagesi ezindaweni ezahlukene.
Izakhamizi ezihleli ngobumnyama kusukela ngeSonto zixwayiswe ngokuthi kungathatha isikhathi ngaphambi kokuba zibuyelwe ugesi, ngenxa yobukhulu bomonakalo.
Ntambama ngoMsombuluko, iziphathimandla azikwazanga ukuqagula ukuthi ugesi ungase ubuye nini.
NgoMsombuluko ezinye izingxenye zasePrestbury, ePelham, maphakathi nedolobha, eHilton, eMontrose, eScottsville, eEastwood, eWoodlands, eMountain Rise, eNorthdale naseMasons Mill bezingakabi nawo ugesi.
Usomlomo kamasipala uBabu Baijoo uthe kuthatha isikhathi ukubuyisela ugesi kwezinye izindawo ngoba kuthinteke izingxenyana hhayi indawo yonke.
Uthe sekubizwe nabezinkontileka ukuba bazosiza; kunethomba lakwa-Eskom kanye nakwabanye omasipala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Kumhambela kahle uSindi Nene
2013-01-11 11:01
Johannesburg - Yize noma ahluleka emncintiswaneni wama-Idols, uSindi Nene, 24, zibukeka zimhambela kahle kakhulu izinto njengoba esekwaze ukukhipha i-album yakhe, nethengisa kahle ezitolo futhi esengene kwezamabhizinisi.
USindi waba kwabathathu bokugcina emncintiswaneni wango-2010. Abaningi banokumfanisa nomculi ongasekho uBrenda Fassie.
“Ngesikhathi ngiphuma kuma-Idols, angikhalanga. Ukuba kwabathathu abaphezulu kwakukukhulu kona kukodwa. Akusikho engangikulindele ngesikhathi ngiya kwinhlolokhono."
Lo mculi osho ngezwi eliphezulu kakhulu uma uliqhathanisa nocwephe lomzimba wakhe, ukhulume nephephabhuku iDrum, wabakhombisa nesoka lakhe, azifelayo ngalo uKeith Danga.
Ngenxa yempumelelo kaSindi kwezomculo, uKeith kwadingeka ashiye umsebenzi wakhe njengemenenja eZulu Jazz Loung, azoba yimenenja kaSindi.
Lezi zithandani zahlangana ngo-2009, ngesikhathi uSindi enza unyaka wesibili e-University of KwaZulu-Natal, enza izifundo zomculo.
Esikhathini esingesingakanani lo mculi usungule inkampani ethi yena i-Oga Sounds, okumanje isebenzisana nezinkampani ezinkulu ezihlanganisa ne-Eskom.
"Okwamanje asikacabangi ngomshado ngoba sisebancane, esikufunayo ukukhulisa uthando lwethu kuqala siphinde sikhulise nebhizinisi lethu."
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ugwetshiwe owadlwengula umshana
2013-02-14 16:20
Durban - Indoda yaKwaZulu-Natal eneminyaka engu-52 ubudala, igwetshwe iminyaka engu-20 ibhadla ejele, ngemuva kokuthi ilahlwe yicala lokudlwengula umshana wayo oneminyaka engu-14 ubudala.
Lokhu kuvezwe ngabezindaba ze-Eyewitness News, ngoLwesine.
Okhulumela amaphoyisa uLieutenant Colonela Jay Naicker, uthi indoda lena yaboshwa ngenyanga kaMashi ngonyaka odlule, ngemuva kokuthi ingane itshele umama wayo lonke udaba.
“Ingane yabe ilungiselela ukuya esikoleni, yangena egumbini likamalume ilande umfaniswano wayo. Wabe eseyibamba eyidlwengula."
Ingane yatshela unina owabe esebiza amaphoyisa, zamkhalela kanjalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Babuyise i-Shelby Cobra kwa-FordComment on this story
IMOTO: GT500 Cobra
BANCANE kakhulu abazokhumbula iShelby Cobra okwabe kuyimoto yomjaho namuhla okuphela iminyaka engu 50 yakhiwa.
Lokhu ngikusho ngoba kwabe kuyimoto yejubane kwazise abantu abaningi bakithi abawulandeli umdlalo wezimoto zejubane imotorsport.
Emizamweni yokubuyisa ishelby Cobra kwa Ford bakhiphe i-GT500 Cobra sports eyi 850-horsepower Supercharged V8.
Le moto noma kungaseyiyo icobra ngqo kodwa indlela ehlanganiswe ngayo kusuka phansi ize iphothulwe ithathe kakhulu kwi Cobra yeminyaka.
IShelby GT500 Cobra ka 2013 iyisikhumbuzo seminyaka edlule yezikhathi ze Cobra ezedlule. Isikhumbuzo sokuzalwa kwe Cobra sizohambisana nezinguquko eziningi ngoba angeke kugcine nje kuphela ngokuthi yakhiwe, kodwa kuzoshintshwa namagama emigwaqo ethize ezindaweni ezakhelene nemboni lapho ihlanganiswa khona eDevelopment Center eDearborn, Mich ibizwe nge Cobra. IShelby yiyo eyahlahla indlela ngokwakhiwa kwezimoto ezinejubane enkampanini yakwa Ford kusukela yethuliwe. Ezinye zalezi zimoto i- GT40 ne Mustang ezaqala ukwakhiwa phakathi nonyaka ka 1960.
ICOBRA ENTSHA
Le Cobra entsha yethulwe ngabakwa Ford Motor Company yethulelwa izikhulu eziphezulu zale nkampani lapho bekuhlangene khona izingqalabutho ezimotweni zejubane emcimbini obizwa nge Rolex Monterey Motorsports Reunion.
Kuzofiwa ijubane kule moto ngoba iyi GT500 850 horsepower kanye nenjini engu 4.0-litre Whipple supercharger.
Amasondo angemuva awugqinsi okuyenza ibambelele phansi yase ithi ukuvuleka ezikhaleni njengoba yakhelwe ijubane. Ngemuva inamapayipi amabili okungabuzwa ukuthi naku petrol iyazicaphunela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UGcaba uphika ukwaziwa kwelethendaComment on this story
INTATHELI YESOLEZWE
UMSHANA kaMengameli Jacob Zuma useziphikile izinsolo zokuthi usebenzise ukwaziwa kwakhe kwezepolitiki ukuthola ingxenye yethenda yamabhasi elinganiselwa ku-R300 million ePort Shepstone.
Amaphepha angempelasonto aveze ukuthi uMnuz Mandla Gcaba (osesithombeni), obengumnikazi wamatekisi phambilini, uthe akahlanganise lutho nethenda enikwe Ugu Transport, inhlanganisela yebhizinisi u-80% wamavenge ayo angawosomatekisi, u-20% ngowabanikazi bamabhasi, okubalwa kubo nenkampani kaGcaba, Amandla Emicabango Trading.
Osekucasule abanye abanikazi bamabhasi ababefuna ukufaka izicelo zabo zale thenda wukuthi kuthiwa ayikhishwanga ngendlela ecacile.
UGcaba uthe ithenda izuzwe ngosomatekisi kodwa kwaba nenkinga base becelwa ukuthi basize.
UGcaba uthe wayengekho ngisho nokuba khona ngesikhathi kuqhubeka uhlelo lokunikezela ngale thenda.
Ebuzwa ukuthi kungani ithenda ingakhangiswanga, okhulumela uMasipala wasoGwini, uMnuz Sipho Khuzwayo, uthe uhlelo lwamabhasi luphethwe wuMnyango wezokuThutha. “Khuluma nabo.”
Okhulumela uMnyango wezokuThutha, uMnuz Kwanele Ncalane, uthe banenkontileka okuxoxiswene ngayo no-Gu Transport ebingadingi ukuthi baze bakhangise ngethenda.
Ngokombiko okhona iTansnat Africa kaGcaba yanikwa umsebenzi wokungamela amabhasi oMkhandlu weTheku.
Inkantolo yaveza ukuthi lokhu kwakungekho emthethweni. Ngaleso sizathu inkontileka yakhe isibuyekezwa njalo emva kwenyanga.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Inhlanganiso ebona ngentuthuko kwezenotho ezwekazi le Africa iPartnership Africa Canada ithi ele Zimbabwe selilahlekelwe yinzuzo yamabillion amabili amadollar - $2 billion obekumele itholakale ekwembeni amadayimana eMarange esabelweni se Manicaland.
Inhlanganiso le, ekhangelelwe ukwethula ugwalo olujulileyo ngokwenjiwa kwamadayimana eZimbabwe ngoMvulo, ithi imali le yadliwa yiziphathamandla zikahulumende ezebandla le Zanu PF lezebutho, labaqondisi bamankampani emba amadayimana eMarange.
IPartnership Africa Canada ithi imali le yatshontshwa kusukela ngomnyaka ka 2008. Inhlanganiso le ikhangelelwe ukuveza njalo ukuthi uMnu. Obert Mpofu umphathintambo wezemali ukhanya elenkampani yamadayimana ethiwa yi Three Waters Investments, esebenza okwamadayimana embiwa eMarange.
Inhlanganiso le ilakho ukuveza ukuthi uMnu. Mpofu ucatshangelwa ukuthi wasebenzisa izigidi ezilitshumi zamadollar - $20 million ayithola ekuthengiseni amadayimana.
Umnu. Mpofu utshele iStudio 7 ukuthi inhlanganiso le ilamanga amangalisayo.
Uthe iPartnership Africa Canada isebenza lenhlanganiso ezisemazweni afakele iziphathamandla ze Zanu PF izijeziso zenotho ngakho-ke iswele okokukhuluma.
Umnu. Rejoice Ngwenya ingcwethi kwezenotho uthi inhlanganiso ezizimeleyo kumele zithole ingcazelo ecacileyo ngaloludaba kuMnu. Mpofu labanye bakhe abazabe besemhlanganweni we Zimbabwe Diamond Conference oqalisa ngoMvulo.
Kuzabe kulabantu abazinkulungwane ezinhlanu emhlanganweni lo ozabe uhlolisisa ngokwembiwa kwamadayimana eMarange.
Ingxoxo Esiyenze LoMnu. Rejoice Ngwenya


text:
Kushone 31 kuhlaselwa eGaza
2012-11-19 07:17
Jerusalem - Ukuhlasela emoyeni kuka-Israel kubulale okungenani abantu abangu-31, okubalwa nezingane, eGaza, kusho izikhulu zezempilo, nobekubhekiswe kumavukelambuso.
Ingcindezi evela emazweni omhlaba ukuthi la mazwe athelelane amanzi ibukeka ingatheli zithelo njengoba iPalestine ihlasele ngohide lwezikhali zasemoyeni kwa-Isreal, nawo obe usuziphindiselela.
UMengameli waseMelika uBarack Obama uthe yize u-Israel unelungelo lokuzivikela, kodwa bekungakuhle ukugwema iGaza Strip ngenxa yokuthi incane kanti inabantu abaningi.
- Landela
IzindabaNews24 kuTwitter
- Reuters


text:
Useyokuba ngozimakhaza uChavez
2012-12-14 10:00
Caracas - UMengameli waseVenezuela uHugo Chavez uhlangabezane nezinkinga ezingatheni, opha, ngesikhathi odokotela bemhlinzela umdlavuza, nokho kuthiwa useyowuphonsa umbalane.
"Ngesikhathi ehlinzwa uMengameli uChavez, 58, wophe kakhulu kwadingeka odokotela 'basukume bame ngezinyawo'," kusho uNgqongqoshe wezokuXhumana u-Ernesto
Villegas, etshela abezindaba.
Izinto zonakale ngemuva kwamahora ayisithupha umengameli ehlinziwe, esibhedlela eHavana.
"Welulama ngendlela uChavez," kusho uVillegas etshela abantu bezwe.
IPhini likaMengameli uNicolas Maduro, naye uqinisekise abantu bezwe, wathi umengameli uyelulama.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Kutholakale isidumbu engcwabeni elingajulile
2013-02-27 10:03
Durban - Kuboshwe abesilisa ababili ngemuva kokutholakala kwesidumbu sowesifazane sigqitshwe engcwabeni elingajulile eSikhawini, kusho amaphoyisa aKwaZulu-Natal ngoLwesithathu.
UCaptain Thulani Zwane uthe isidumbu sitholwe abasebenzi bakamasipala abebesebenza ehlathini ngoLwesibili.
"Kusolakala ukuthi abasebenzi babone umgodi omncane ehlathi base beba nezinsolo. Ngemuva kwalokho bawumba babona izitho zomzimba," kusho uZwane esitatimendeni.
"Amaphoyisa azisiwe ngalokhu abe eseqalisa ukugumba. Kutholakale isidumbu sowesifazane sesonakele kwavulwa icala lokubulala esiteshini samaphoyisa eSikhawini".
UZwane uthe isidumbu sihlonzwe njengesikaLondiwe Mngomezulu ofunda eSikhawini FET College.
Kuboshwe isoka lakhe elineminyaka engu-24 ubudala ngemuva kokuba umphakathi ulihambise emaphoyiseni.
"Umsolwa wesibili, 22, yena uboshwe ngokuhamba kwesikhathi kanti bobabili bathweswe icala lokubulala nelokuthumba kanjalo nelokuphazamisa ukusebenza kwengalo yomthetho," kusho uZwane.
Kulindeleke ukuba bavele eNkantolo yeMantshi eSikhawini ngoLwesine.
- Landela
IzindabaNews24 kuTwitter
- SAPA


text:
IChiefs ingabathenga abadlali kodwa kumele batholaneComment on this story
ABALANDELI beKaizer Chiefs bafanele ukuba nale njabulo engiyibona kwabaningi engivame ukuhlangana nabo kulezi zinsuku. Injabulo efana nale ngicishe ngiyifanise naleyo engike ngayibona kubalandeli belinye iqembu eliyizimbangi ezinkulu zaMakhosi – laba abangakakholwa namanje ukuthi yiqembu labo leli (elake labhuqwa yindlala yeminyaka) eliwine izindebe eziyisithupha kumasizini amabili edlule ePSL.
Uma ngithi ngiyalandela ukuthi ivelaphi le njabulo yabalandela Amakhosi kuyavela ukuthi baneliseke kakhulu ngabakubona kwenziwa yimenenja yabo uBobby Motaung eNaturena njengoba ebakhithizela lonke uhlobo lwabadlali abacabanga ukuthi bazocoboshisa ngabo konke okuzobe kubekwe esitikini ngesizini ezayo ka-2012/2013.
Uma ngibhekisisa ngiyabona ukuthi uBobby uyiqale emuva indaba yokuqinisa ezakhe njengoba eselethe uSiboniso “Pa” Gaxa noMorgan “Mr Reliable” Gould abake badla izicoco eziningi zeligi besadlala kuSuperSport United. Ngiyezwa futhi ukuthi abakaqedi ukukhithizela umqeqeshi wabo omusha, uStuart Baxter, abadlali basemuva njengoba kuyibo futhi okuthiwa bahamba phambili ekufuneni umdlali engicabanga ukuthi nguyena ohamba phambili kwabasemuva kuleli okwamanje, u-Eric Mathoho weBloemfontein Celtic.
Ngiye ngizwe abalazi kangcono ibhola bethi uma ufuna ukukhanda inqanawe yeqembu kufanele uliqale emuva ngaphambi kokuba ubheke phambili. Uma ubheka ukuthi ngemuva kukaGaxa noGould kuzobe kukhona unozinti abadlala naye kuBafana Bafana, u-Itumeleng Khune, uyabona ukuthi wukhonkolo wodwa lo oxovelwa uBaxter.
Unenhlanhla-ke umfo kaBaxter ngoba phela abangaphambi kwakhe bebethi noma bekhala ngalaba badlali bakaBobby abebalanda ngenhle imali eZimbabwe kungashiwo lutho ngaphandle kokuthi kuthiwe umqeqeshi akasebenze ngalokho anakho avale umlomo.
Isexwayiso nje engingasinikeza abalandeli beChiefs ngabadlali abahle wukuthi akusho lutho ukuthengwa kwabo kodwa okubalulekile wukuthi bahlangana ngendlela yini. Kuyefana nokuthi kunconywe umuntu ngokuthi uthenge unyanyavu lwemoto kodwa uma ingenawo uphethiloli ezongena ngawo emgwaqweni ifana nento engekho leyo moto.
Indaba yabadlali abahle ingikhumbuza nalo mqhudelwano wamazwe ase-Europe okhona. Uma kubhekwa iqembu elifana neNetherlands elashaywa yiSpain kowamanqamu weNdebe yoMhlaba kuleli ngo-2010 akekho obengaphupha ukuthi lizowasha ijezi kuseva.
INetherlands iyisibonelo esihle esinganikezwa abalandeli beChiefs ngeqembu elinezaqheqhe zabadlali kodwa elingakwazi ukudlala ngokubambisana enkundleni. Osekusele kuChiefs wukuthi uBaxter akwazi ukuhlanganisa izibabuli azithengelwe nabadlali abafice bevele bekhona bese kuphuma iqembu elizojabulisa izinkumbi zabalandeli beqembu lakhe iningi labo eselikhohliwe nawukuthi konje babegcine nini ukuwina isicoco seligi.
Angiphume-ke kwezithinta Amakhosi ngingene eqenjini lesizwe okumele siziqhenye sonke ngalo. Angikhulumi ngamaBhokobhoko lawa anayo yonke inhlobo yokwesekwa uma kukhulunywa ngabaxhasi nemali. Ngiyawancoma nawo enza kahle kakhulu kodwa olawo usuku nami luyeza.
Iqembu engifuna ukulincoma lapha yiBanyana Banyana eshaye iZambia ngempelasonto ingena kwi-African Women’s Championship ezodlalelwa e-Equatorial Guinea ngoNovemba. Labo sisi bangibusisile benza nosuku lwami lokuba ubaba ngeSonto lwaba mnandi kakhulu.
Uma kukhulunywa ngeqembu elinabadlali abasakwazi ukuhlonipha izwe kusuke kukhulunywa ngeBanyana. Leli qembu kumanje lilungiselela ukuyosimela okokuqala kuma-Olympic Games azoqala eLondon ngenyanga ezayo.
Umdlandla wokumela izwe nokulwa umdlalo uqala uze uyophela yinto okungafunda kuyo inqwaba yamaqembu ethu, ikakhulukazi lelo elisahlalelwe wumthwalo wokudlala kwi-African Nations Cup kuleli ngonyaka ozayo nokudlala imidlalo yokuhlungela iNdebe yoMhlaba ka-2014.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kunwetshwe umnqamulajuqu wabavukuzi
2012-11-12 10:00
Johannesburg - Unwetshelwe uLwesithathu umnqamulajuqu obekelwe abasebenzi basemayini yakwa-Amplats, eRustenburg, abakade betshelwe ukuthi ababuyele emsebenzini ngoMsombuluko, kusho umfelandawonye wezinyunyana zabasebenzi iCongress
of SA Trade Unions (Cosatu).
"Sibe nesivumelwano nesikhulu sakwa-Anglo American Platinum, uChris Griffith, savumelana ngokuthi abasebenzi babuyele emsebenzini ngoLwesithathu," kusho uNobhala Jikelele weCosatu uZwelinzima Vavi, ekhuluma emsakazweni iSAfm.
"Ntambama ngoMsombuluko, sizohlangana nabasebenzi abasesitelekeni, bacele ukuthi kube nomhlangano."
Abasebenzi bakwa-Amplats bangena esitelekeni kusukela mhlaka-12 Septhemba, bafuna ukwenyuselwa amaholo afinyelele ku-R16 000 ngenyanga.
Inkampani yaxosha abasebenzi abangu-12 000, ngemuva kokuthi bahluleke ukuvela ngaphambi kwekomidi lokuqondiswa kwezigwegwe, kuze kube manje, kuqhubeka izingxoxo zokuzama ukubuyisela laba emsebenzini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
I-ANC eKZN iphika eyetulo ngoButhelezi
2012-10-31 08:22
Durban - I-ANC KwaZulu-Natal iphike yalala ngomhlane ukuthi yakha itulo lokusoconga umholi weNkatha Freedom Party, uMangosuthu Buthelezi.
“Isigungu esiphezulu senhlangano esifundazweni sithanda ukucacisa ngokuthi lezi zinsolo zingamampunge nje," kusho inhlangano esitatimendeni.
“I-PEC icela ubuholi be-IFP ukuba bubike lolu daba kwabafanele ukuze kuphenywe ngalo."
Ibe isixwayisa i-IFP ukuthi ukwenza izinsolo ezinje kungase "kubhebhethekise uthuthuva olukhona vele esifundazweni".
“Lezi zinsolo zaqale zenziwa nguButhelezi kusiShayamthetho kanti nohola i-IFP KwaZulu-Natal, uBlessed Gwala,
naye waqhubeka kulokho."
UGwala uthi uButhelezi usephucwe abaqaphi ukuze bezomthola kalula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Johannesburg - IMamelodi Sundowns ibuyele esicongweni kuPremiership emuva kokushaya iBlack Leopards ngo 2-1 ePeter Mokaba Stadium ngoLwesithathu ebusuku, kusho umbiko weKickOff.com
.
UPunch Masenamela ulivalele kuqala enethini, ngaphambi kokuthi igoli lakhe licishwe nguSamuel Mabunda.
UMasenamela kodwa uphenduke iqhawe lomdlalo ngesikhathi akha ithuba lokuthi amaBrazilians afake elinye, neliqedelwe nguNyasha Mushekwi.
Esiwombeni sesibili abadlali babukeke bephelelwe wumfutho njengoba belahle amathuba amaningi kanti nomdlalo ubungasasheshi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
News24


text:
From Community Memory
Umemulo
Umemulo
usiko olwenzelwa intombazane uma iziphathe kahle ebuntombini bayo lapho isuke ibongwa abazali bayo ukuthi iziphathe kahle yangahlupha. Uma-ke intombazane ikhuliswa kunemigudu elandelwayo. Kanti-ke kuyenzeka enye intombazane ithi ifika esigabeni sokumuliswa ibe seyiganile.
Ukuqala komemulo
Amantombazane akhuza ingewu ngosuku okuqalwa ngalo ukugaywa kotshwala. Asuke ezohlalisa futhi asize intombi ezokwemula.
Ingewu
Uma izintombi zikhuza ingewu zisuke ziphuma zihambe zicula zimema abantu ukuze bazi ukuthi kunecece lomemulo emzini othize kuleyondawo.
Ukugonqa
Intombi emulayo iyagonqa ingaphumeli emnyango ihlale nezinye izintombi ezisuke ziyigonqisile. Ayintanti egcekeni ngoba isuke ihamba nesinyama lesi okungafanelwe sitholwe abanye abantu futhi akufanele ikhulume noma ikanjani. Ngesikhathi begonqile bakhatha ibovu ebusweni okuwusiko lokwemula. Ibovu inhlabathi ebomvu.
Ukulandwa komkhonto
Izintombi ziya kolanda umkhonto ozosina intombi ezomula. Umkhonnto ziwulanda ngoLwesine ntambama komalume wentombazane. Ziyanyonyoba uma zingena khona zifike zithathe noma yini esendlini bese zibaleka ziye esangweni ziyolinda abadala bakulowomuzi. Bafike bazinike leyomali eziyibizile bese zicula zibonge bese ziphindela ekhaya. Uma sezibuyile bese kuhlatshwa imbuzi ebikela abadala ngomcimbi ozobakhona ekhaya.
Ukuhlatshwa kwenkomo
Kuhlatshwa inkomo uma kumulwa bese intombazane ithelwa ngenyongo, imbathiswe umhlwehlwe emahlombe ifake nesiphandla ngosuku lwecece.
Ngosuku lwecece
Amantombazane avuka ekuseni aye kogeza emfuleni bese ebuya ezovunula ahlobele ukuyosina. Intombi emulayo ibhinca isidwaba nenkehli imbathe umhlwehlwe emahlombe bese kuthi izintombi zibhince izigege zobuhlalu. Bafika esigcawini basine intombi emulayo ihlonywe imali izihlobo nomakhelwane. Uma sekuqediwe kubuyelwe ekhaya kuyodliwa ukudla nenyama bese uyaphela umcimbi
By Zanele Shange


text:
Impi isabambene eMali
2013-02-04 07:32
Paris/Bamako - Amabhanoyi empi aseFrance ahlasele emoyeni ezinkambini zamavukelambuso amaSulumane enyakatho neMali, kulandela usuku kutheleke uMengameli waseFrance uFrancois Hollande, nothole izincomo ngegalelao lakhe.
UThierry Burkhard, okhulumela umbutho wezempi waseFrance, uthe lokhu kuhlasela bekubhekiswe ezizindeni zokuqeqeshela ezisetshenziswa ngamavukelambuso adlelana ne-al-Qaeda.
“Bekubalulekile ukuthi sikwenze,” kusho uBurkhard etshela abeReuters.
Izwe laseMali libhekene nempi yamavukelambuso ankanise enyakatho nezwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Angase aphume esibhedlela uMandela
2012-12-14 08:30
Johannesburg - Kulindeleke ukuthi aphume esibhedlela lowo owayengumengameli uNelson Mandela kulandela ukuchitha isinsuku eziyisithupha esibhedlela esingadalulwanga esisePitoli, ngokusho kombiko ngoLwesihlanu.
I-Eyewitness News ibike ukuthi bekunezinhlelo zokuthi uMandela ayiswe ekhaya lakhe ngoLwesine, kodwa odokotela banquma ukuthi akahlale esibhedlela obunye ubusuku.
Abezindaba bakuleli nabamazwe omhlaba baqhinqe ngaphandle kwe-1 Military Hospital ePitoli kusukela kwaphuma izindaba ngokungeniswa esibhedlela kwalesi sishoshovu somzabalazo ngoMgqibelo.
I-EWN ibike ukuthi uMandela akekho e-1 Military Hospital njengoba esendaweni eyazekayo kubona.
"Siyalazi igama lesibhedlela, kodwa ngeke silikhiphe ngenxa yokuhlonipha isithunzi sikaMadiba," kusho lesi siteshi ku-website yaso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IMelika igxeka iTaliban ngesenzo seNato
2011-11-29 12:00
Washington - Amasosha eNato kungenzeka ukuba aluthwe yiTaliban ngesikhathi ehlasela abangani bawo basePakistani emngceleni, ngokusho kombiko wamasosha aseMelika.
Indiza yeNato idubule yabulala amasosha asePakistani angu-24 ngempelasonto, nokube yiphutha ngesikhathi ebafanisa nabantu okungebona, kusho umbiko weThe Associated Press.
Amasosha asebenza ngokuhlanganyela aseMelika nawase-Afghanistan ahlaselwe yinhlangano yamaphekulazikhuni iTaliban ekuseni ngoMgqibelo, ngesikhathi efuna isitha.
Lokhu kuholele ekutheni asiphambanise nesosha lasePakistan atshela iNato ukuba ivulele ngenhlamvu.
Izikhulu zaseMelika zithi lesi senzo seTaliban kungenzeka ukuba basenze ngenhloso ukuze kulimale ubudlelwano bamasosha aseMelika, iNato kanye nawasePakistan asemngceleni.
– "Like" ikhasi lethu ku-Facebook uze ukwazi ukujoyina inkulumo ngolimi lwakho
.
– Landela IzindabaNews24 kuTwitter (@IzindabaNews24)
.
- Sapa - AP


text:
Kuminze isalukazi edamini ePaarl
2012-12-25 12:02
Johannesburg - Kugwilize owesifazane osekhulile edamini elingasePaarl, kusho abezimo eziphuthumayo ngoLwesibili.
Abosizo lokuqala bathole lo wesifazane entanta edamini elingasemgwaqeni phakathi kwePaarl neNewtown ngabo-09:30, kusho okhulumela abe-ER 24 uVanessa Jackson esitatimendeni.
"Ube esekhishelwa ngaphandle kwatholakala ukuthi useshonile," esho.
Kuzophenywa ngokuthi yini eholele ekutheni lo wesifazane agwilize.
UJackson uqhube ngokuthi kucishe kwagwiliza abafana ababili eRandburg, ngaseGoli, ngoLwesibili ekuseni.
- Landela
IzindabaNews24 kuTwitter
- SAPA


text:
Omunye ozidubule nentombi
2013-01-09 07:17
Johannesburg - Iphoyisa lasendaweni yase-Onverwacht, eLimpopo, lidubule labulala intombi, ngaphambi kokuthi libhekise ngakulo umbhobho wesibhamu nalo lizingqokloze.
Izidumbu zalezi zithandani zitholakale endlini ekaqe ziqashe kuyo, kusho okhulumela amaphoyisa uHangwani Mulaudzi.
"Sikholwa wukuthi uzidubule ngemuva kokudubula abulale intombi. Sithole isibhamu sakhe somsebenzi siseceleni kwezidumbu," kusho uMulaudzi.
Imbangela yalokhu kubulala ibingakazeki, leli phoyisa elineminyaka engu-30 ubudala belisebenza esiteshini iLephalale.
– Landela Izindaba News24 kuTwitter
(@IzindabaNews24).


text:
Ayiphenywe iNew Age - DA
2013-01-30 16:48
Parliament - IDemocratic Alliance ifuna kujutshwe ikhomishana ezophenya ngomnikelo owenzelwa iphephandaba iNew Age, kusho umholi weqembu uHelen Zille, ngoLwesithathu.
"Sengibhalele uMengameli uJacob Zuma ngacela ukuthi ajube ikhomishana ezophenya, bese iholwa yijaji eselathatha umhlalaphansi. Kumele kuphenywe ngokunikelelwa kweNew Age," kusho uZille etshela abezindaba ePhalamende.
UZille uthi iphephandaba lixhaswa ngezimali zabakhokhi bentela, uthi u-77% wezikhangiso uphuma kuhulumeni kazwelonke nasezifundazweni.
UZille ufanise leli phephandaba neThe Citizen, athi yayixhaswa ngezimali zabakhokhi bentela.
"Bonke ubufakazi bukhomba into efanayo: I-African National Congress isebenzisa izimali zabakhokhi bentela ngendlela engafanele, inikelela iphephandaba elicheme nohulumeni."
UZille uke waxaba naleli phephandaba ngemuva kokuthi enqabe ukukhuluma esidlweni salo sasekuseni, ethi umcimbi ukhokhelwe ngezimali zabakhokhi bentela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Amaphoyisa azoqhubeka nokuchaza ngeMarikana
2012-11-09 08:18
Johannesburg - Ikhomishana ephenya ngokubulawa kwabavukuzi abangu-34 eLonmin, eMarikana izoqhubeka nokulalela imininingwane yamaphoyisa ngokwaqhubeka ngalolu suku lwezidubedube.
ULieutenant Colonel Duncan Scott ngoLwesine uchazele ikhomishana ngokutshalwa kwamaphoyisa ngo-Agasti 16.
Le khomishana iholwa yijaji eselathatha umhlalaphansi u-Ian Farlam.
Utshele ikhomishana ukuthi phakathi kwamanye amalungiselelo enziwa yiSouth African Police Service (SAPS) kwakungukuthumela amaphoyisa angu-630 kuleya ndawo.
UScott unikeze imininingwane ngezikhali ezasetshenziswa ngamaphoyisa ngosuku lwezimanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ngeke kubhidlizwe zindlu eKZN- Gigaba
2012-12-06 16:40
Durban - Akukho zindlu ezizobhidlizwa eThekwini njengoba kuzokwakhiwa ichweba, kusho uNgqongqoshe wezamaBhizinisi oMphakathi uMalusi Gigaba, ngoLwesine.
UGigaba uthe imiphakathi eyakhelene nendawo ekuzokwakhiwa kuyo, ibinokwesabela ukuthi kungase kubhidlizwe amakhaya ayo.
"Sizoxhumana kahle nemiphakathi, sinamathemba okuthi bazimisele ukuzwa ukuthi sizothini,” kusho ungqongqoshe.
UNgqongqoshe ubekhuluma nabezindaba eThekwini, ngemuva kokuthi abakwa-Airports Company SA, bedlulisele le ndawo eyabe iyisikhumulo samabhanoyi, beyidlulisela kwabakwaTransnet.
UGigaba uthe useke wahlangana nabanye abahlali abanokukhathazeka njengoba kuzokwakhiwa ichweba.
Umsebenzi lona kuthiwa uzodla isamba esingu-R75 billion, kanti uzothola uxhaso lwamabhizinisi azimele, alinganiselwa ku-64 000 amathuba omsebenzi ekulindeleke adaleke, abangu-28 000 kuthiwa bazoqashwa ngokugcwele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).


text:
Badumele bebhiyoza kushona indodanaComment on this story
MBALI KHANYILE
UMNDENI kasomatekisi waseFolweni odutshulwe wabulawa ngoLwesithathu kwa-V eMlazi ngabo-6 ntambama ngamadoda angaziwa usudlulise amazwi okushweleza emphakathini okungenzeka ukuthi uhlukunyezwe yilo somatekisi okuthiwa ubesatshiswa okwenyoka.
UMnuz Mbusiso Khuzwayo, umalume kaMnuz Vusumuzi Khuzwayo (32) oshonile nobedume ngelika “Mavu” waseMangamazini, ngaseFolweni, utshele isolezwe izolo ukuthi badumele umphakathi wakule ndawo ubhiyoza ukhalisa namahuthi ezimoto emuva kokuzwa ukuthi kudutshulwe umshana wakhe.
UKhuzwayo uthe ufisa bonke abantu asebake bahlukunyezwa nguMavu baxole. “Yize abantu bendawo bekhombisa ukujabula njengoba kubulewe uVusumuzi, thina njengomndeni akukho okubi obekusihlukumeza esingathi wakwenza ngesikhathi esaphila,” kusho uKhuzwayo ngokudabuka.
Uthe umshana wakhe ubewusizo olukhulu emndenini njengoba ebewenzela yonke into edingekayo ngale ngokukhononda.
Umchaze njengomuntu obenothando ezihlotsheni nobehlezi ekhululekile emoyeni.
UMnuz President Nguse onguSihlalo weFolweni Taxi Owners’ Association uzwakalise ukudumala ngokubulawa kukaKhuzwayo ngesikhathi ekhuluma nentatheli yeSolezwe.
“Sikhathazeke kakhulu ngalesi sigameko esisehlele ngakho-ke sizimisele kakhulu ngokubambisana namaphoyisa ukuze kutholakale lezi zigilamkhuba ezingenanembeza futhi ezinonya,” kubeka uNguse.
Uqhube ngokuthi yena nabanye osomatekisi bakule ndawo bazizwa bengasaphephile nhlobo njengoba kunezinsongo abazizwa zikhulunywa ngabantu zokuthi kusazobulawa abanye osomatekisi ababili, ngesizathu sokudutshulwa komfana omncane owafa ngesikhathi kunombhikisho umphakathi waseFolweni ukhala ngokwenyuka kwemali yokugibela ngesonto eledlule.
UCaptain Thulani Zwane, okhulumela amaphoyisa Kwa-Zulu Natal, uqinisekisile ukuthi kuvulwe icala lokubulala mayelana nalesi sigameko kanti akekho osaboshiwe. basaqhubeka nophenyo.
Ngaphandle kokuba ngusomatekisi uKhuzwayo ubesondelene kakhulu neqembu elishisa izikhotha lomculo weKwaito iBig Nuz eThekwini.
Ubejwayele ukubonakala nasezindaweni zobumnandi lapho kusuke kudlala khona leli qembu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ashoshela eGoma amasosha aseDRC
2012-12-03 16:27
Sake - Amasosha kahulumeni waseDemocratic Republic of Congo alungiselela ukungena ezimayini ezise dolobheni iGoma, njengoba sekuphume izidlamlilo zeqembu i-M23.
I-M23 yangena kuleli dolobha ngenyanga eyedlule, esikhathini esiyizinyanga eziyisishiyagalombili yaqala ukuhlasela eKinshasa.
Ukuphuma kweM23 kule ndawo kulethe ithemba ngokuthula nokuphepha kwabahlali.
Izikhulu zithi uMengameli uJoseph Kabila uzoqala izingxoxo naleli qembu leziqhwaga, alalele izimfuno zalo, amasosha kahulumeni aseqalile ukusondela enkambini iMubambiro, ngasedolobheni iSake, eliseduze neGoma.
"Silindele umyalelo wokuthi singene eGoma," kusho isikhulu samasosha.
Udlame oluqubuke kulendawo lushiye abantu abalinganiselwa ku-35 000 bengenamakhaya.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Lihoxile elokudelela uMalema
2013-01-22 16:24
Johannesburg - Inkantolo ilichithile icala lokwedelela ebelethweswe uBoy Mamabolo, owabe engumngani womholi we-ANC Youth League owaxoshwa uJulius Malema.
Icala lizohoxa kuze kuba kutholakala ubufakazi obuphelele ekutheni wawuthumela yini umlayezo kamakhalekhukhwini ekuthiwa wawuthumelela uMalema emdelela.
Kumele kutholakale ubufakazi ekutheni ukhona ngempela yini lowo mlayezo, kusho uBrigadier Hangwani Mulaudzi.
UMamabolo bekusolakala ukuthi wathumelela uMalema umlayezo emtshela ukuthi uzomba amathambo kamama wakhe bese ewalahla emzini kagogo wakhe eSeshego.
UMalema wavula icala ngemuva kokuthola lo mlayezo.
Iphephandaba iThe Star labika ukuthi umlayezo wabe uthi: "Ngifuna ukukukhombisa ukuthi nginesihluku kanjani, ngizomba uMahlodi ethuneni bese ngimtshinga egcekeni emzini kagogo wakho. Usungenzakalise kwaze kwaba kaningi.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bajabule beqeda ukubhala eKZN
2012-11-27 16:35
Durban - Abafundi bakamatikuletsheni baKwaZulu-Natal angeke basizwe nakancane isikhathi abazosihlala belinde imiphumela yabo, njengoba ithe chithi saka imicibhi ehlelelwe abafundi.
Abezindaba zeNewswatch bathi abaseMhlanga Urban Improvement Precinct bathi kunemali engu-R7.5-million ebekelewe ubumnandi obuzobanjelwa ezindaweni ezihlanganisa uMhlanga neBallito.
Imizimbi izoqhubeka kuze kube yiviki lokuqala lonyaka ozayo, kulindeleke le micimbi iphinde ikhulise umnotho wesifundazwe ngo-R80-million.
Omunye wabahleli bemicimbi uBrian Wright uthe balindlele okungenani abafundi bakamatikulesheni abangu-6 000 ngosuku, kuyona yonke imicimbi.
Kuthiwa zizoqina kakhulu ezokuphepha.
"Indaba yezidakamizwa nokungaziphathi kahle kwabantu angeke neze yenzeke. Ezokuphepha zizoqina kakhulu," kusho uWright.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Luzoqala maduze olukaDewani
2012-07-02 08:35
Cape Town - Luzoqala ngasekupheleni kwale nyanga e-United Kingdom uhlelo lokuthi uShrien Dewani abuyiselwe kuleli ukuba azobhekana namacala abekwa wona, kusho umbiko ngoMsombuluko.
Lowo ongumqondisi wezokushushiswa komphakathi eWestern Cape uRodney De
Kock utshele iphephandaba iCape Times ukuthi laba abathintekayo bazama ukuthola usuku lapho lolu hlelo luzolalelwa khona.
UDewani waphika walala ngomhlane ukuthi wakha itulo lokuthi kubulawe unkosikazi wakhe, u-Anni, 28, nowadubuleka esigamekweni esenziwa sabukeka sengathi wayedunwa imoto.
Lokhu kwenzeka ngesikhathi besekhefini emuva komshado eKapa ngoNovemba 2010.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe abasebenzi eNigeria
2012-11-09 07:34
Maiduguri - Omakhi ababili abangabokudabuka eChina badutshulwe babulawa ngoshayasibhamu abangaziwa eBorno, enyakatho mpumalanga neNigeria, kusho umbiko.
Lokhu kubulala kubeka kwabane inani labasebenzi baseChina asebebulewe eBorno kule nyanga.
Inhlangano yezihonga iBoko Haram isibulale amakhulu abantu ngamabhomu bebahlasela nangezibhamu eBorno kusukela yavukela umbuso ngo-2009, njengoba ifuna kakhulu izikhulu zikahulumeni.
- Landela
IzindabaNews24 kuTwitter
- Reuters


text:
Sekuboshwe amaSulumane eFrance
2012-03-30 10:00
Paris - Amaphoyisa aseFrance asebophe abantu abangu-20 abasolwa ngokuba nobudlelwano namaSulumane angamaphekulazikhuni, kusho imibiko ngoLwesihlanu.
Ababoshiwe, basolwa ngokubandakanyeka ezigamekweni zokudubula zakamuva, ezedlule nemiphefumulo yabantu abahlanganisa izingane namasosha.
Uphiko oluphenya ngamacala abucayi nalawo ahlanganisa awobuphekula, yilona olubambe abasolwa.
Ngesonto eledlule amaphoyisa abopha ushayasibhamu uMohamed Merah, owadubula wabulala abantu.
UMerah, ogcine ngokushona kuthiwa ubedlelana neqembu elidumile lamadelakufa angamaphekula i-al-Qaeda.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Kutholakale umndeni ushonile eJapan
2012-11-16 10:01
Tokyo - Kutholakale amalungu ayisihlanu omndeni eshonile, okubalwa nezingane ezintathu ezincane, evenini enkabeni yeJapan nokubukeka sengathi bazibulele, kusho amaphoyisa ngoLwesihlanu.
Indoda nowesifazane, abeseminyakeni eko-30 ubudala, nezingane zabafana ezineminyaka emithathu, emihlanu neyishumi ubudala -- batholakale ngoLwesine emotweni eFujinomiya, kusho isikhulu samaphoyisa kuleli dolobha.
Laba kusolakala ukuthi babulawe yi-carbon monoxide ngemuva kokushisa amalahle ngaphakathi emotweni.
"Siyaphenya ngalesi sigameko kanti kusolakala ukuthi umndeni uzibulele njengoba ushiye nencwajana," kusho okhulumela amaphoyisa.
- Landela
IzindabaNews24 kuTwitter
- SAPA


text:
Sisavulekile eseMeyaComment on this story
MINENHLE NTOMBELA
SEKUGAMENXE inyanga yesibili ingakabekwa namanje iMeya yaseMandeni selokhu kwashona uNksz Lindiwe Shabalala owayeyiMeya ngo-Ephreli.
Okwamanje izintambo zisabanjwe oyiphini uNkk Phindile Sishi njengoba kungakahlelwa lutho ngokuqokwa kweMeya entsha.
Lesi sikhundla esigaqelwe amakhansela amane akule ndawo e-ANC okubalwa kuwo uMnuz Cebolenkosi onguSomlomo, iPhini leMeya elibambile uNkk Phindile Sishi, uMnuz Bhekithemba Magwaza noMnuz Sphesihle Zungu.
IMeya ebambile ithe ukukhethwa kweMeya kusezandleni zenhlangano ebusayo kule ndawo okunguKhongolose.
Uthi nabo bebengakabikelwa ngokuzokwenzeka basalindele umyalelo ozovela ehhovisi lesifundazwe.
USomlomo uMnuz Cebolenkosi Mfekayi ukuqinisekisile lokhu wathi babe nesivumelwano nomkhandlu nekomiti lamakhansela ukuthi kukhethwe amalungu azoba sohlwini lokuqokelwa kulo msebenzi.
UNkk Sishi uthe kusezandleni zekomiti lamakhansela ukuthola umuntu ozongena kulolu hla bese i-ANC ezingeni lesifundazwe ikhetha ozoba iMeya.
Uthe kungenzeka ukuthi okwenza kuthathe isikhathi ukubekwa kweMeya wukuqokwa kwelungu elizongena esikhundleni sekomiti eliphezulu ngenxa yokuvuleka kwesikhala ngesikhathi kushona uNksz Shabalala.
“Ngeke sijahe ukukhetha iMeya ngoba silandela imigomo futhi asizenzeli thina. Ayikho inqola ehamba ingenakhanda, iMeya izokhethwa. Ukubekwa kweMeya esikhundleni kuzokwenzeka ngesikhathi noma singakabekwa okwamanje. Engingakusho ukuthi akuphazamisekile ukusebenza kulo Masipala konke kuhamba ngendlela.”usho kanje.
Okuvelile wukuthi angeke uphele lonyaka ingakabekwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone umndeni eMpumalanga
2012-12-31 12:29
Rietfontein - Amalungu amathathu omndeni owodwa, ashonile ngesikhathi ewa endaweni engamamitha angu-30 ukuya phansi eRietfontein Waterfall eMpumulanga, kubika iBeeld ngoMsombuluko.
Umama nobaba, abaqala ukuthandana besakhula, kanye nendodakazi yabo okungukuphela kwayo, eneminyaka engu-13, bebeseholidini ngesikhathi bezama ukuwela umfula ngaphezulu kwe-waterfall, epulazini ngaphandle kwaseSabie, ngoLwesihlanu.
Umndeni ongowaseBenoni, ubuhamba ubambene ngesikhathi oyedwa eshelela, nokudale ukuba bonke bawe.
Umsebenzi wasepulazini uyena obone isidumbu sikamama ntambama, amaphoyisa asemanzini athole indodakazi phakathi nobusuku kwathi ubaba watholakala ngoMgqibelo.
Bonke bebelimele emakhanda.
UKaren Steyn, ongumshana kababa, uthe bashone bendawonye "ngoba ubengekho kubona obezokwazi ukuphila engekho omunye".
IBeeld ihlonze laba njengo Pieter no-Adele Prinsloo kanye nendodakazi uShante.
– Landela Izindaba News24 kuTwitter (@IzindabaNews24).


text:
Livelile iphoyisa elisolwa ngokubamba inkunzi
2013-01-21 16:16
Johannesburg - Ukaputeni wamaphoyisa wasesiteshini iWrenchville, uvele ngaphambi kweNkantolo yeMantshi yaseMothibistad, mayelana necala lokubamba inkunzi.
Umbiko wamaphoyisa uthi icala likaCaptain Anna Phorotlho, 42, lihlehlele umhla lulunye kuFebhuwari, kuze kuzoqhutshwa uphenyo.
Okhulumela amaphoyisa uLieutenant
Olebogeng Tawana, uthe umsolwa uzogqunywa esitokisini.
UPhorotlho waboshwa ngesonto eledlule, mayelana namacala ahlanganisa ukubamba inkunzi izitolo zabantu bokufika eziseWrenchville, eKuruman.
Abanye abasolwa abangabaphangi , bakhomba uPhorotlho njengomunye ebebegila naye imikhuba, batshela amaphoyisa ukuthi ukaputeni ubebahlinzeka ngezibhamu uma beyobamba inkunzi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 5 kubhikishwa e-Iraq
2013-01-25 14:03
Baghdad - Kushone ababhikishi abayishlanu ngesikhathi kunokuhilizisana phakathi kwamasosha nabo enkabeni ye-Iraq, kusho abazibonele, njengoba kuqhubeka imibhikisho yedlanzana yamaSunni Muslim
iphikisana nohulumeni oholwa ngamaShiite.
Ababhikishi edolobheni iFalluja, bajikijele amasosha ngamatshe nabe eseziphindiselela ngokudubula, kwashona abantu abayisihlanu kwathi abangu-20 balimala.
Amasosha abezama ukuvimbela ababhikishi ukuba bafinyelele edolobheni, lapho bekubanjelwe khona irali.
AmaSunni amelene noNdunankulu wamaShiite uNuri al-Maliki, besola uhulumeni ngokukhipha inyumbazane abaholi abangamaSunni.
Ababhikishi bafuna u-al-Maliki achibiyele imithetho emelene nobushokobezi nokunye okuningi.
- Landela
IzindabaNews24 kuTwitter
- Sapa-DPA


text:
Isinde izoganiswa ingane, 14
2012-12-04 08:15
Durban - Intombazanyana yaKwaZulu-Natal isithathiwe kubazali bayo nabebehlela ukuyishadisa nondoda endala, kusho iCommission for Gender Equality (CGE).
“UMnyango wezeNhlalakahle uthathe le ngane, 14, kubazali bayo kuze kube kuqinisekiswa ukuthi iphephile," kusho i-CGE esitatimendeni.
“Ngokwemithetho iSexual
Offences Act neChildren's Act, iveza ukuthi uma lo mshado uke waqhubeka, abazali nomkhwenyana bazokhalelwa ngamasongo kaSigonyela."
Le khomishana yalunywa indlebe ngokuthi le ngane yaKwaMthandeni,
izoshadiswa nendoda, 40, ngoDisemba 16.
Le ndoda yayizoshada nodadewabo kale ngane oneminyaka engu-20 ubudala ngemuva kokumkhokhela ilobolo lika-R29 500, kodwa wabe esekhuleliswa enye indoda, wabaleka.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bakhala ngemali o ‘Ngane Ngane’
SIZWE BLOSE
OSOMAHLAYA abazakhele udumo ngokuqhulula amahlaya eWorkshop eThekwini bathi bakhathele wukusetshenziswa bangakhokhelwa, manje sebefuna ukukhokhelwa ngomsebenzi wabo.
USimlindile “J Lo” Jama noS’boniso “Gab” Mpungose abadume ngelika “Ngane Ngane” bathi abahleli bemicimbi sebebaqedile bedlala ngabo ngoba bavele bathi babanika ithuba lokuthi nabo bazophusha kodwa bangabaniki nesenti.
“Sesiphushe kakhulu, sizoze siwe phela manje. Umuntu ufika kithina athi uyawuthanda umsebenzi wethu aze asimeme nasemcimbini awuhlelile. Ekugcineni uzwa sekuthiwa besingaqashiwe kodwa besinikwa ithuba lokuzikhangisa,” kuzikhalela uJ Lo.
UGab uthe sebeke bahlekisa uMengameli Jacob Zuma noNgqongqoshe wezeMfundo ePhakeme uDkt Blade Nzimande. Uthe kweminye yemicimbi banikwa imali encane ngalo belu igama lokuthi “bayaphusha”.
“UMsholozi wayezifaka ezikhipha izibuko simkitaza kanjalo noBlade Nzimande kodwa uma sekumele kukhokhwe kuthiwe siyaphusha,” kusho uGab.
Uthe kade babekhohliswa ngaleli gama.
Ube esencoma uLwazi Nqetho weShadows eClermont athe yena wavele wakubeka kwacaca ukuthi ngeke abakhokhele, yibona okufanele bakhokhele yena. UGab uthe sekungowesithathu lo nyaka benza amahlaya. Uthe kungani pho kulokhu kuthiwa bayaphusha?
“Kanti sizophusha kuze kube nini? Siqokiwe kumaSouth African Traditional Music Awards, siqhudelana nezinkakha endimeni yamahlaya kodwa kuthiwa sisaphusha,” kusho uGab.
U-J Lo ube esecela abantu ukuthi babavotele njengoba beqokiwe. Ubavotela ngokuthumela amagama athi “Satma best indigenous comedian” enombolweni ethi 34066.


text:
Umndeni ukhala ngesibhedlela 'esibathusile'
2012-08-03 10:06
Johannesburg - Umndeni utshelwe ukuthi uZanele, 26, useshonile ngemuva kokungeniswa esibhedlela ngosuku lwangayizolo, wabe usuqala ukwenza amalungiselelo okumfihla.
Kodwa kuthe uma beyobheka esibhedlela, bamthola ephila! UZanele, wase-Block W, eSoshanguve, ungene eDr George Mukhari Hospital eGa-Rankuwa ephethwe yikhanda nomqala.
Udokotela uthe uphethwe yi-meningitis, ngokweDaily Sun.
UFaith Ralidzhivha, 53, okungumalumekazi kaZanele, uthe uthole ucingo lumazisa ukuthi uZanele useshonile. Ube esetshela umndeni.
“Ngomsombuluko ngiye esibhedlela nendodakazi yami uPrecious, 29, ukuyothatha isidumbu sisihahambise emakhazeni.”
Abasebenzi bathe bayombheka uZanele. Kodwa ngithuke ngoma ngesikhathi ngithola uZanele esembhedeni ephila!
UPrecious uthe: “Akekho onginike incazelo ephilayo, ngisho nabaphathi imbala bahlulekile.
UPhume Khumalo woMnyango wezeMpilo eGauteng uthe: “Umgomo wesibhedlela awukuvumeli ukuba abasebenzi batshele izihlobo ngokudlula emhlabeni kwesihlobo sabo ngocingo.”
Umndeni ube usuhambisa uZanele kwesinye isibhedlela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Ande ngesivinini amandla ezinkundla zokuxhumanaComment on this story
IZINTATHELI ZESOLEZWE
KUKHONA abamiswa emsebenzini, abanye bajikijelana ngenhlamba, abanye baxolisa kubalandeli babo kanti bakhona nabakushiya ukhexile.
Yonke le migilingwane yenzeka ezinkundleni zokuxhumana, ikakhulukazi ku-facebook naku-twitter.
Izigigaba ezenzeke kulo nyaka ezinkundleni zokuxhumana ziwagqamisile amandla izinkundla zokuxhumana esezinawo kulesi sikhathi samanje njengoba eminye imibhalo yaku-twitter ibibuye ibe yizihloko eziqavile nakwabezindaba.
Umkhulumeli woKlebe osamisiwe uMcIntosh Polela ungubufakazi obuqavile bamandla nobungozi bokuphawula isinoma kanjani ezinkundleni zokuxhumana.
Ngemuva kokuboshwa komculi we-hip hop uMolemo “Jub Jub” Maarohanye, uPolela wabhala ku-twitter ukuthi wethemba ukuthi abalandeli balo mculi bamphathise ujeke kaVaseline njengoba eseya ezikhindini.
Kwasuka igidigidi ngokubhala kwakhe kanjena, yize abuye waxolisa kodwa kwaholela ekutheni amiswe emsebenzini.
Intokazi emodelayo uJessica Leandra waphucwa isicoco sakhe sokuba yi-FHM Model of the Year ngenkathi esebenzisa igama lokucwasa okokwakuchazwa ngalo abantu abamnyama ngezikhathi zobandlululo.
Ngesikhathi iningi likhalela ukudlula emhlabeni kwesihlabani somculo we-kwaito, uSphiwe “Brown Dash” Mpamile, abanye ku-twitter babekwenza ihlaya lokhu.
UThemba Radebe (@ThembaRadebe) wabhala kwezwela kumngani omkhulu walo mculi, uSipho “Brickz” Ndlovu.
“Brown Dash othandekayo: Ubingelele kuNkosi Johnson (owabulawa yisifo sengculazi eneminyaka engu-11 ngo-2001) noZombo (owayecula eqenjini AbaShante owashona ngo-2008 bebulawa yizifo ezihlobene nengculazi). Ozithobayo, DJ Bongs,” kubhala uThemba.
Ngawo uMeyi kusabalale izindaba zokudlula emhlabeni komculi we-afro soul uSiphokazi “Camagwini” Buti (29). Kwaqubuka izindaba zokuthi ushone ekuseni ngezithuba zawo-5 esibhedlela saseGoli ngemuva kokuphelelwa wumoya kodwa kwatholakala ukuthi uyaphila. Abanye bamsola ngokuthi wayezama ukuphusha i-albhamu yakhe ethi Re-Birth.
Omunye umculi okwasabalala izindaba zokuthi ushonile ebe edla anhlamvana nguSbusiso “R Mashesha” Khomo, oyilungu leqembu lomculo we-kwaito iBig NUZ.
UR Mashesha kwathiwa ubulawe yigciwane lengculazi.
Abanye bahluthukelwa yizinhliziyo ngenxa yezinto ezazishiwo kubo, umculi we-kwaito uBrickz wagibela owesilisa ngenhlamba kwancane indawo.
Ingxabano yalona wesilisa noBrickz yasuswa wukuthi kukhona owesifazane owancoma lo mculi kwase kuba khona owezwakalisa ukunganeliseki ukuthi lo wesifazane angahlabeka umxhwele yilo mculi. UBrickz wabuye waxolisa ngesenzo sakhe.
Umethuli wezinhlelo uMinenhle “Minnie” Dlamini uke wasusana noLerato Kganyago.
Lokhu kungaboni ngaso linye kwakwandulela ukuthi omunye umlandeli abuza uLerato ukuthi uke waba yini noMinnie ohlelweni lwakhe iLerato Kganyago Show.
ULerato waphendula ngokuthi bake bamzama kodwa uMinnie wakuphika lokho.
ULerato watshela uMinnie ukuthi uyeyisa futhi akayeke ukubajwayela kabi.
NoNonhle Thema noDJ Cndo basanda kususana baze bathukana, kubangwa ukuthi uNonhle uthe uxakwe yini uCndo ngokujola noMsawawa ekubeni emncane kunaye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Indoda ingqongqise unkosikazi nomuzi
2013-02-21 10:02
Knysna – Kuboshwe indoda esolwa ngokokhela umuzi wayo ngomlilo, kwashona unkosikazi wayo obengaphakathi.
Intombazane, 14, ebisendlini nayo kwenzeka lesi sigameko ikwazile ukuphuma ibaleke.
Umsolwa, 61, uzovela eNkantolo yeMantshi yaseKnysna ngoLwesine.
Lesi sigameko senzeke eSedgefield ngoMsombuluko.
Umsolwa ube esecela empunzini watholwa yisakhamuzi eKingfisher Street, eSedgefield ngoLwesibili, ngokusho kokhulumela amaphoyisa uBernadine Steyn.
“Umsolwa ukhiyele unkosikazi wakhe, 65, uHester Salmans, nentombazane, 14, endlini wase eyokhela ngomlilo,” kusho uSteyn.
“Intombazane ikwazile ukuphulukundlela ibaleke yahamba yayocela usizo. Omakhelwane bathe befika indlu ibisishe yaphela.”
- Landela
IzindabaNews24 kuTwitter
- News24


text:
Abhekene noxhaxha lwamacala amaphoyisaComment on this story
SIMPHIWE NGUBANE
ABHEKENE noxhaxha lwamacala angu-71 amaphoyisa akwaKito (Cato Manor), abesedume ngokuba ngomashayabhuqe kubasolwa, abeyofaka isicelo sebheyili eNkantolo, izolo.
La maphoyisa angu-20 aboshwe ngoLwesithathu kodwa esevela eNkantolo yesiFunda eThekwini kuvele ukuthi asengu-18 abhekene nala macala.
Amanye amabili kuthiwa ahoxisiwe amacala awo ngezizathu ezaziwa wuphiko lwezokushushisa, iNational Prosecuting Authority (NPA).
Phakathi kwamacala abhekene nala maphoyisa kubalwa angu-14 okubulala, ayisishiyagalolunye awokubulala okuhlobene nemboni yamatekisi, ayisikhombisa ababulawa ngenxa yokuqhumisa imishini yemali, ama-ATM, ukuphazamisa ukusebenza kwengalo yomthetho, ukugqekeza ngenhloso yokubulala, ukweba nawokushaya ngenhloso yokulimaza nokucekela phansi impahla.
Umphenyi wecala ovela ophikweni loKlebe, uColonel Frans Khola, uthe uphenyo lwabo luyaveza ukuthi la maphoyisa abesebenzisa indlela eyodwa ukubulala abasolwa, nabanye abantu njengoba abethi aqale ahlaselwa abe eseziphindiselela.
UKhola uthe uphenyo lwabo luyakuveza ukuthi iningi lalaba ababulawa babesuke bengahlomile, abanye belele, abanye bengebona ngisho abasolwa.
Ucaphune esinye isigameko sokubulawa kukaKwazi Ndlovu (15) owabulawa elele kusofa ngoMashi 2010, eMpangeni.
UKhalo uthe la maphoyisa abebabulala phambi kwemindeni yabo labo asuke ebafuna okukhona kubo nezingane ezincane obekuthi uma beke basho okwenzekile bathole izinsongo zokubulawa.
Ohola ithimba labameli babasolwa, u-Advocate Guido Renzhorns SC, uthe kumele badedelwe ngoba bababambisene nabebephenya kusukela kuqala unyaka, kwaze kwaba bayaboshwa.
ENkantolo kuphinde kwavela ukuthi kuzongezwa amanye amacala okubulala kulawa akhona njengoba oKlebe becele ukuthi banikwe amanye amasonto amabili ukuze baphothule uphenyo lwabo oluzoholela ekutheni kwengezwe amanye amacala okubulala angu-16.
Kule nkantolo beziqinile ezokuphepha, ngaphakathi nangaphandle kutshalwe inqwaba yamaphoyisa.
Kukhona abantu abebephethe izingqwebhe ezikhombisa ukuzwelana nala maphoyisa aboshiwe, bethi angamaqhawe abo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
U-R100m wokuqinisa ezokuphepha ezitimeleni
2013-01-04 15:06
Johannesburg - AbakwaPassenger Rail Agency of SA ( Prasa), bathi sekubekwe eceleni isamba esingu-R100 million, kuze kuzoqiniswa ezokuphepha kwabagibeli nabasebenzi, kusho umbiko wakwaMetrorail, ngoLwesihlanu.
Lokhu kuza ngemuva kokubulawa komshayeli wesitimela, owabulawa ngoKhisimusi.
"Kwandiswe imali yokubhekela ukuphepha ngo-R100m, kuzofakwa amakhamera akwa-CCTV, umsakazo wangaphakathi kuphinde kwandiswe nezomoto ezizohamba onogada,” kusho okhulumela inkampani uLillian Mofokeng.
Umshayeli wesitimela uJP du Plessis, watholakala egwazwe wabulawa esiteshini iHercules, ngaphandle kwasePitoli, mhlaka-25 Disemba.
AbakwaPrasa, Metrorail, United Transport Trade Union, SA Railway kanye nabakwaHarbour Workers Union (Utatu-Sarhwu), babe nomhlangano wokudingida ngokuphepha kwabasebenzi nabagibeli, kwase kuvunyelwana ngokuthi kwandiswe imali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).


text:
Kulindwe isinqumo kwelikaPistoriusComment on this story
INTATHELI YESOLEZWE
SIBHEKWE ngabomvu isinqumo seNkantolo yeMantshi yasePitoli mayelana nesicelo sebheyili esifakwe ngumsubathi wakuleli, u-Oscar Pistorius, ecaleni lokubulala intombi yakhe ebingumkhangisi uReeva Steenkamp.
Ukulalelwa kwesicelo kuqale ngeledlule kwaze kwakapakela kuleli sonto kanti kushikisha ufudu enkantolo njengoba kubhekene abameli baka-Pistorius nabashushisi bombuso.
Izolo ummeli ka-Pistorius, u-Advocate Barry Roux, ukhale ngombiko wamaphoyisa ophathelene nokudubula okwaba khona emzini kammangalelwa. Umbuso usola ukuthi kwakuhleliwe.
U-Roux usole umphenyi wecala, uMnuz Hilton Botha, ngokuphazamisa ubufakazi endaweni yesigameko njengoba ayedavuza engazifakile izivikeli ezicathulweni ukuze kungonakali ubufakazi.
U-Roux uthe amaphoyisa ehluleka ukuthola inhlamvu yesine eyadutshulwa endlini yangasese. Okunye okuvele enkantolo wukuthi umbuso wenza iphutha ngesikhathi utshela inkantolo ukuthi u-Pistorius unomuzi e-Italy ekubeni lokho kungelona iqiniso nokuthi angase abaleke ayobhaca phesheya kwezilwandle. Uthe ngenxa yalokhu kumele u-Pistorius athole ibheyili.
Ummeli ka-Pistorius ubuye waphakamisa imibuzo mayelana nofakazi wombuso othi wezwa kunomuntu omemezayo ngaphambi kokuba kube khona ukudubula. Lo mmeli uthe ufakazi wombuso akukholakali akushoyo ngoba uhlala endaweni eyibanga elingu-600m ukusuka emzini kaPistorius.
Uthe munye kuphela umuntu owayememeza ngalelo langa nguPistorius. Uphinde watshela inkantolo ukuthi izinhlamvu zesibhamu ezitholakale esisefweni sesibhamu ngezikababa ka-Pistorius nokuthi izinhlamvu ezanikezwa abameli bakaPistorius zalethwa ngumthwebuli wezithombe emaphoyiseni hhayi uBotha.
Ngokuhamba kwesikhathi izinhlamvu zabuyiselwa emaphoyiseni ngokunxusa kwawo. Okunye okutshelwe inkantolo wukuthi amaselula angu-4 atholakala endlini awasetshenziswanga kodwa kunenye yesihlanu amaphoyisa azi ngayo kamuva.
UBotha phambilini utshele inkantolo ukuthi bazokhipha ubufakazi bamarekhodi amaselula nezitatimende zofakazi ukuze bakhombise enkantolo ukuthi kwaba khona ukuxabana ngaphambi kokudubula.
Eqhubeka nokwethula ubufakazi ekuseni izolo uBotha uthe ukholwa wukuthi uPistorius wayazi ukuthi intombi yakhe isendlini yangasese yingakho adubula amahlandla amane wayibulala.
Kodwa kamuva, esexinwe ngemibuzo mayelana nombiko wakhe, uBotha ugcine evumile ukuthi kungenzeka kube yiqiniso lokhu okushiwo uPistorius.
U-Pistorius encwadini efungelwe ayethule enkantolo uthe wayecabanga ukuthi kukhona isigebengu esizophanga engazi ukuthi kukhona intombi yakhe endlini yangasese.
UBotha uthe kunzima ukuthi asho ukuthi kwenzekani ngoba akakabi nazo izitatimende zophenyo kodwa angakusho wukuthi lokhu okwashiwo ngu-Pistorius kuyahambisana nophenyo.
Okunye okuvele enkantolo wukuthi uBotha sekungokwesibili esebenza ecaleni eliphathelene no-Pistorius njengoba phambilini ayesebenza kwelokushaya kodwa elabuye lahoxiswa ngenxa yokungabi bikho kobufakazi obugculisayo ngokusho kukaBotha.
U-Pistorius kuthiwa une-akhawunti yasebhange eMelika. Ukulalelwa kwesicelo sebheyili kuyaqhubeka namuhla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
2014-10-21 18:25
Umsubathi olahlwe yicala lokubulala, u-Oscar Pistorius, usevalelwe etilongweni iKgosi Mampuru II, kusho uKhomishana wamaJele uZebilon Monama.
Ningizimu Afrika
2014-10-21 18:22
Ikhalelwe ngamasongo indoda yaseSwaneville, ngaseKrugersdorp, ngemuva kwezinsolo ezithi iigwaze yabulala unkosikazi wayo.
Ningizimu Afrika
2014-10-21 18:22
Uhulumeni kumele aqinisekise ukuthi umhlaba unikwa abantu abaziyo ukuthi bazowusebenzisa kanjani.
Ezemidlalo
2014-10-21 18:21
Umgadli weMpumalanga Black Aces uTendai Ndoro uzobe efuna ukujulukisa abadlali basemuva be-Orlando Pirates emdlalweni wasebusuku ozobe useMbombela Stadium.
Ezamabhizinisi
2014-10-21 18:20
Izidingo zentela yamabhizinisi amancane namakhulu kudingeka zihambisane nalezo zikahulumeni, kusho uNgqongqoshe wezokuthuthukiswa kwamBhizinisi amancane uLindiwe Zulu.
Ningizimu Afrika
2014-10-21 17:30
Ukukhubazeka komsubathi u-Oscar Pistorius akumele kube yisona sizathu sokuthi angadonsi isigwebo sakhe, kusho uMengameli wezwe uJacob Zuma, kusho imibiko.
Ningizimu Afrika
2014-10-21 17:31
Indoda ebekwe icala lokubulala ingane yayo enonyaka ubudala, yase iyokhela ngomlilo, ivele ngaphambi kweNkantolo kaMantshi wakwaMhala, kusho amaphoyisa aseMpumalanga.
Ningizimu Afrika
2014-10-21 17:30
I-IFP Women's Brigade izwakalise ukusamukela isigwebo esinikezwe u-Oscar Pistorius kodwa yathi akumele anikezwe ushwele
AbeCongress of SA Trade Unions, eNorth West, sebekugxekile ukubulawa komvukuzi wesifazane, obulawe ngasemayini yaseMarikana, iLonmin.
INkantolo kaMantshi waseBenoni, itshelwe ukuthi abusilo iqiniso ubufakazi obukhishwe ngumshayeli wetekisi ochaza ngesehlakalo sokushona kukaMido Macia.


text:
Bashise amathayi bavala isikhungoComment on this story
NONTUTHUKO NGUBANE noFANELESIBONGE BENGU
KuSAMILE ukufunda eDurban University of Technology (DUT) ophikweni laseThekwini naseMgungundlovu kulandela izikhalo zabafundi ezithinta imali yomxhaso, izindawo zokuhlala nezinye izinkinga ezikhungethe lesi sikhungo.
Kusukela ngoMsombuluko abafundi baseNdumiso Campus, abalubhadanga emakilasini bavalela abaphathi ekhoneni befuna ukuba baqhamuke nesisombululo ngezinkinga abathe ngeke bakwazi ukuqhubeka nokufunda zingakalungiswa.
Abafundi bashise amathayi nezihlalo bavala namasango ukuze kungangeni muntu.
Kuphoqeleke ukuba othisha nabafundi abebezimisele ngokuzoqala usuku baphindele emuva.
Isolezwe lifike ubuholi (SRC) bukhala ngezinkinga ezifanayo nakwezinye izikhungo okuyinkinga yendawo yokuhlala kodwa bagcizelele eyoxhaso lwemali (iNSFAS) nokushintshwa kwenkampani ephekayo.
UNobhala we-SRC, uMnuz Avela Mjajubunu, uthe bebengeke bekwazi ukuqhubeka nokufunda ozakwabo besengozini yokubanjwa inkunzi ngenxa yokungabi nazo izindawo zokuhlala.
“Kunzima ukuba siqhubeke sifunde abanye abafundi bengenazo izindawo zokuhlala. I-DUT yonke sikhala ngemali yoxhaso engenele nezindawo zokuhlala. Lapha naseMidlands sinendawo eyodwa vo yangaphakathi esikhungweni yokuhlala abafundi. Abafundi bethu abaphephile neze ngoba kumele bephume esikoleni sekuhambe isikhathi nokubafaka engcupheni yokubanjwa inkunzi lapha ngaphandle,” kusho uMjajubunu.
Lesi sikhungo siseMbali nokuyindawo eyilokishi.
NaseSteve Biko Campus, eThekwini kube ngesifanayo njengoba abafundi ngoMsombuluko beqale ngokuyigxoba bekhala ngezindawo zokuhlala.
UMengameli weSRC, uMnuz Ayanda Ngidi, uthe bona baqale ngoLwesithathu bakwazi nokuthi bahambise uhlu lwezikhalo kwiPhini likaShansela, uSolwazi Ahmed Bawa.
Okhulumela lesi sikhungo, uMnuz Alan Khan, uvumile ukuthi abafundi bamise ukufunda kwezinye izikhungo ngenxa yokungathokozi ngokuthize.
“Sesiside isikhathi sizama ukuxoxisana nesigungu esimele abafundi sisazisa ukuthi imali kasinayo. Kuphele yona imali ebesiyinikezwe ukuba sixhase ngayo abafundi. Ingu-R234 million imali esetshenziswe ukuxhasa abafundi kulesi sikhungo. Baningi abanye abafundi abasafuna uxhaso kodwa esingakwazanga ukubanikeza ngoba imali ayisekho,” kusho uKhan.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe iphoyisa ngokuzama ukweqisa iziboshwa
2012-11-01 10:28
Johannesburg - Iphoyisa lesifazane lasePitoli liboshiwe ngezinsolo zokuzama ukusiza abaphangi ababili ukuba beqe esitokisini samaphoyosa, kusho umbiko ngoLwesine.
UWarrant Officer Anina Beukes, 38, usolwa ngokubhala incwadi engekho emthethweni egunyaza ukudedelwa kukaDawie Nagel, 35, no-Arnold Brits, 34, esitokisini eNkantolo yeMantshi ePitoli.
Abalisa ababili, baseValhalla, eCenturion, sebevele enkantolo izikhathi eziningi kusukela ngoMeyi 2009, kanti bebesalokhu begcinwe esitokisini kusukela lapho.
Ngesikhathi beboshwa, babanjwa nelambu lamaphoyisa eliluhlaza emotweni yabo, okusolakala ukuthi babesebenzisa lona ukumisa abahamba ngezimoto bese beyazithatha izimoto zabo.
Kusolakala ukuthi bazana noBeukes ngesikhathi bevela enkantolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akumile ngabashona behlolelwa umsebenzi
2013-02-19 14:04
Durban - Kuya ngasemephethelweni ukuhlanganiswa kwekhomishana ezokwenza uphenyo ngabayisikhombisa, abashona ngesikhathi behlolelwa umsebenzi wokuba ngamaphoyisa omgwaqo KwaZulu-Natal, kusho uNdunankulu uZweli Mkhize, ngoLwesibili.
UMkhize uthi usetholakele ukhomishana, wathi sekusemome ukuthi kuqale umsebenzi.
Imvume yokuthi kuqhutshwe ikhomishana isitholakele, kusho undunankulu, ngesikhathi ekhuluma nabezindaba eThekwini kukade kuqhubeka i-lekgotla yeqembu.
Abantu abayisikhombisa ababefesele umsebenzi, bashona ngesikhathi begijinyiswa ibanga elingu-4km, nokuyingxenye yohlolo lokuhlolelwa lo msebenzi.
Lokhu kwenzeka enkundleni iHarry Gwala Stadium, eMgungundlovu, ngenyanga kaDisemba.
Oyedwa kwabashona kuthiwa wazibulala, bangu-34 000 abantu abafika bezohlolelwa izikhala zomsebenzi ezingu-90.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uzomiswa umfundi oshaye uthisha
2012-11-22 12:04
Johannesburg - Kudingakale ukuthi aphuthunyiswe esibhedlela uthisha oshaywe waqunjwa phansi ngumfundi abezama ukumphuca umakhalekhukhwini abewusebenzisa esikhungweni sokubhala ukuhlolwa.
Uthisha uNgcebo Lubisi, 27, ofundisa u-Grade-9 no-10, esikoleni iDan Kutumela Secondary
School, eZithobeni, ngaseBronkhorstspruit, uvuke othulini ngesikhathi umfundi oneminyaka engu-18 ubudala emvulela ngequpha.
Igama lomfundi ligodliwe yiphephandaba iSowetan.
Umfundi ushaye uthisha wase emba embulula, uLubisi uphuthunyiswe kudokotela wase edluliselwa kuchwepheshe wamehlo.
Ukushaywa kukathisha kuholele ekutheni agcwanekwe ngabafundi abafike ngakusasa bemculela bemtshela ukuthi ushayiwe, lokhu kuthukuthelise uthishanhloko wabaxosha ethi ababuye nabazali.
NgoLwesibili abafundi banqatshelwa ukuthi babhale ukuhlolwa kwabo ngesikhathi befika bengahambi nabazali.
Okhulumela amaphoyisa uCaptain Pinky Tsinyane uthe amaphoyisa aphenya icala lokushaya.
Okhulumela uMnyango wezeMfundo eGauteng uCharles Phahlane uthe: "UMnyango uyakuhlaba ukuhlukunyezwa kothisha okwenziwa ngabafundi. Sesicele isigungu sesikole ukuthi siqinisekise ukuthi umfundi ohlasele uthisha uyamiswa esokoleni kuze kuba uvela ngaphambi kwekomidi lokuqondiswa kwezigwegwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ezinye izindaba...
Ningizimu Afrika...
Amaphoyisa amabili azovela eNkantolo yeMantshi yaseBrits ngezinsolo zokudubula abulale ababhikishi abathathu eMothutlung, eNorth West, ngoJanuwari, kusho i-IPID.
I-Economic Freedom Fighters isishiye engalazi enhlanganweni elwela amalungelo abantu, i-AfriForum, yathi ivikela “abantu abacwasa ngokwebala”.
Umshayeli weloli eyashayisa amatekisi amane nezimoto ezincane ezimbili ezimpambanweni zomgwaqo, kwashona abantu abangu-24, uyavela eNkantolo eNkulu yaseThekwini.


text:
UXingwana usamukele isigwebo sikaKubheka
2012-09-06 14:05
Johannesburg - UNgqongqoshe wezabesiFazane uLulu Xingwana ngoLwesine usamukele isigwebo sodilikajele ababili esinikwe owesilisa waseMpumulanga otholwe enecala lokubulala nokudlwengula ugogo wakhe.
"Kade sasinxusa izinkanto ukuba zinike isigwebo esinzima labo abatholwa benecala lokuhlukumeza izingane nabesifazane,” kusho uXingwana esitatimendeni.
"Lesi sigwebo sizogqugquzela ukulwisana nodlame olubhekiswe kwabesifazane nasezinganeni."
USipho Oupa Kubeka, 39, ugwetshwe odilikajele ngoLwesithathu yiNkantolo eNkulu yasePitoli ngokuhlasela ugogo wakhe, 92, uKonzaphi Elizabeth Kubeka ekhaya lakhe elingaseBuhlebuzile, KwaMhlanga, ngoSepthemba ngonyaka odlule.
Walivuma icala lokubulala nelokudlwengula, ube esegwetshwa ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Wacela usizo kwaSars uMpisane - Ubufakazi
2012-11-08 16:21
Durban - Usomabhizinisi obhekene namacala uShauwn Mpisane, wacela abaqoqi bentela ukuthi babhekisise amabhuku akhe babone ukuthi uthembekile yini ekukhokheleni kwakhe intela, kusho ubufakazi obethulwe ngaphambi kweNkantolo yeSifunda eThekwini ngoLwesine.
UMpisane utshele inkantolo wathi wahambisa kwabakwaSA Revenue Services, amabhuku enkampani yakhe iZikhulise, uthi inkampani yabe ikhula futhi efuna ukuqhube kokwethembeka ekukhokheleni intela.
UMabongi Flora-Junior "Shauwn" Mpisane ubhekene necala lokukhipha imininingwano engesilo iqiniso, ngenhloso yokukhokha intela encane, ubhekene nelinye icala lokwephula umthetho ngaphansi kweClose Corporations Act.
UMpisane uthe wacela usizo lwenkantolo ngonyaka ka-2008, ngemuva kokuthi umyeni wakhe uSbu, owabe eyiphoyisa likamasipala, ethole ukusolwa ngempilo ewubukhazikhazi ayiphilayo.
Icala liyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
2014-10-23 18:08
Abashayeli abamabhasi iRea Vaya, bangene esitelekeni samaholo, kusho umbiko kaMasipala waseGoli, uxolisa kubagibeli.
2014-10-23 10:02
UNgqongqoshe wezeziMali uthembise ukuthi uzobaxolela abantu abadla imbuya ngothi uma esenza izinguquko kwezezimali, wathi kodwa okwamanje kumele babekezelele isimo.
2014-10-22 18:02
Izindlela ezithathwe uhulumeni zokonga nokunciphisa ukusetshenziswa kwemali ngo-R6 billion kunyakamali esikuwona zamukelwe yinhlangano yabaqashi.
2014-10-22 11:32
Amaphoyisa aqaphe isimo endaweni yaseKrugersdorp ngemuva kokuba abasebenzi belimaze isakhiwo sasePost Office.
2014-10-21 18:20
Izidingo zentela yamabhizinisi amancane namakhulu kudingeka zihambisane nalezo zikahulumeni, kusho uNgqongqoshe wezokuthuthukiswa kwamBhizinisi amancane uLindiwe Zulu.
2014-10-21 14:31
Ukuqubuka kwe-Ebola eNtshonalanga Afrika kubonakalise isidingo sokuba kutshalwe izimali kwezocwaningo lwesayensi ezwenikazi.
2014-10-21 10:03
INational Union of Metalworkers of South Africa (Numsa) isifunge yagomela ngokulwisana nayo yonke imizamo yokuyixosha kuCongress of South African Trade Unions.
2014-10-20 18:15
Ezintsha zithi izithako ezisetshenziswa uma kwenziwa itiye iRooibos ne Honeybush, sezozisebenza noma kwenziwa utshwala.
2014-10-20 17:31
Singase senziwe namhlanje ngoMsombuluko isimemezelo esizobe sikhomba ukuphela kwesiteleka esesidonse isikhathi esidi eposini.
2014-10-20 14:36
Inqwaba yamathuba embonini yezokuthuthwa kwempahla eNingizimu Afrika, ngokusho kukaNicholas de Canha, oyisikhulu se-Imperial Fleet Management.
2014-10-18 11:00
Abantu abahamba ngamabhayisikili nabashayeli bezimoto sebehlangene emgwaqeni waseGoli, la bezoqhuba khona umbhikisho ngama-etolls.


text:
U-Obama uzokhuthaza ushintsho eMyanmar
2012-11-16 07:18
Washington - UMengameli Barack Obama uzogcizelela kubaholi ukuthi mabaqinise imizamo yokuthula ezweni uma esehambele eMyanmar, kusho izikhulu zeWhite House ngoLwesine.
U-Obama uzotheleka kuleliya lizwe ngoMgqibelo, nokuzoba wohambo oluyingqophamlando.
Abanye abasebenzi bezinhlangano zamalungelo abantu bathi lolu hambo lunokugagamela phakathi.
Bakhala ngokuthi u-Obama ulincome lisavele ngamadlebe leli lizwe entandweni yeningi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Benze kahle bakhetha uClive Barker - Umshana
2013-01-04 15:04
Johannesburg - Umphathi we-University of Pretoria uSteve Barker uthi ukholwa wukuthi umalume wakhe uClive Barker, nguyena muntu owulungele umsebenzi wokuqeqesha iqembu iBidvest Wits.
Lokhu kuza ngemuva kokuthi uThe Dog, okuyigama aziwa ngalo uBarker, ethathe izintambo ku-Antonio Lopez, ngoLwesihlanu.
UBarker uzobamba izintambo kuze kuphele isizini, ngokusho kwe-website yeqembu.
"Bengingakulindele lokhu. Bengingasilindele isinqumo sokuxosha umqeqeshi," kusho uSteve Barker.
"Kuqokwe kahle. UClive unesipiliyoni futhi ungumakadebona, ungumuntu ongakwazi ukugqugquzela abadlali badlale ngokwamakhono abo.
Isikhulu seWits uJose Ferreira uthe isinqumo sokudabula inkontileka yomqeqeshi waseSpain sidalwe yizizathu ezibekwe nguye uLopez, zangasese ezimayelana nempilo yakhe.
“U-Antonio Lopez ucele ukuba akhululwe emsebenzini wakhe ngenxa yezimo asabhekene nazo. Kusho isitatimende sikaFerreira.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuzokhishwa isinqumo ngamasosha eMelika ase-Iraq
2011-07-28 16:40
Baghdad - UNdunankulu wase-Iraq uthi ubuholi bezwe lakhe bungase bufinyelele maduze esivumelwaneni sokuthi amasosha aseMelika azohlala yini kuleliya lizwe emuva kwalo nyaka.
Kodwa, uNouri al-Maliki uthi isinqumo sizothathwa yiPhalamende. Lokhu kuphawula kuza emuva kokuthi iPhini likaMengameli uJoe Biden ngoLwesine ehlangane nabeluleki bakhe base-Iraq eWashington.
Esitatimendeni sikaMaliki uthi uBiden umfonele ngoLwesithathu emazisa ngenqubekelaphambili e-Iraq ekutheni amasosha aseMelika azoshiya kuleliya lizwe ngoDusemba njengokwesivumelwano sika-2008 phakathi kwala mazwe womabili.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- Sapa - AP